CELEX: 31999H0570
Language: el
Date: 1999-07-12 00:00:00
Title: 1999/570/ΕΚ: Σύσταση του Συμβουλίου της 12ης Ιουλίου 1999 σχετικά με τους γενικούς προσανατολισμούς των οικονομικών πολιτικών των κρατών μελών και της Κοινότητας

Avis juridique important

|

31999H0570

1999/570/ΕΚ: Σύσταση του Συμβουλίου της 12ης Ιουλίου 1999 σχετικά με τους γενικούς προσανατολισμούς των οικονομικών πολιτικών των κρατών μελών και της Κοινότητας  

Επίσημη Εφημερίδα αριθ. L 217 της 17/08/1999 σ. 0034 - 0061

ΣΥΣΤΑΣΗ ΤΟΥ ΣΥΜΒΟΥΛΙΟΥτης 12ης Ιουλίου 1999σχετικά με τους γενικούς προσανατολισμούς των οικονομικών πολιτικών των κρατών μελών και της Κοινότητας(1999/570/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 99 παράγραφος 2,τη σύσταση της Επιτροπής,τα συμπεράσματα του Ευρωπαϊκού Κοινοβουλίου του Κάρντιφ στις 15 και 16 Ιουνίου 1998,Εκτιμώντας ότι το Ευρωπαϊκό Κοινοβούλιο ενέκρινε ψήφισμα σχετικά με τη σύσταση της Επιτροπής,ΣΥΝΙΣΤΑ ΤΑ ΕΞΗΣ:Πίνακας περιεχομένων>ΘΕΣΗ ΠΙΝΑΚΑ>I. ΓΕΝΙΚΟΙ ΠΡΟΣΑΝΑΤΟΛΙΣΜΟΙ ΤΩΝ ΟΙΚΟΝΟΜΙΚΩΝ ΠΟΛΙΤΙΚΩΝ1. Πρώτη προτεραιότητα: υψηλό και βιώσιμο επίπεδο ανάπτυξης και απασχόλησης1.1. Η εισαγωγή του ευρώΗ επιτυχής εισαγωγή του ευρώ την 1η Ιανουαρίου 1999 αποτέλεσε σταθμό στη διαδικασία ευρωπαϊκής ενοποίησης και το επιστέγασμα μιας άνευ προηγουμένου οικονομικής και πολιτικής συνεργασίας. Η διαδικασία συνέβαλε καθοριστικά στη σταθερότητα και τις προοπτικές ευημερίας στην ΕΕ. Η εισαγωγή του ευρώ θα δώσει μια νέα ώθηση στην ενοποίηση και θα ενισχύσει τη θέση της Ένωσης στην παγκόσμια οικονομία.Παράλληλα όμως, η εισαγωγή του ευρώ τονίζει τις προκλήσεις που θα πρέπει να αντιμετωπιστούν. Σε κάθε συμμετέχον κράτος μέλος, η οικονομική και κοινωνική κατάσταση θα επηρεάζεται σε πολύ μεγαλύτερο βαθμό από την εξέλιξη των οικονομικών συνθηκών και πολιτικών στα άλλα κράτη μέλη. Για να εξασφαλιστεί η επιτυχία της οικονομικής και νομισματικής ένωσης σε διαρκή βάση, απαιτείται πειθαρχία εκ μέρους όλων των φορέων οικονομικής πολιτικής, περιλαμβανομένων των κοινωνικών εταίρων, καθώς και τις λειτουργούσες αγορές εργασίας, προϊόντων και κεφαλαίων, εμβάθυνση και κατάλληλος συντονισμός των οικονομικών πολιτικών, καθώς και συνεχής και καρποφόρος διάλογος μεταξύ του Συμβουλίου και της ΕΚΤ.Χάρη στο νέο θεσμικό πλαίσιο, τις σαφείς εντολές που δόθηκαν στους μεμονωμένους φορείς της πολιτικής και στην ενίσχυση των μέσων εποπτείας και συντονισμού, ο σχεδιασμός των οικονομικών πολιτικών στις χώρες της ΕΕ, καθιστούν δυνατή την επίτευξη ενός υψηλού και διατηρήσιμου επιπέδου οικονομικής ανάπτυξης και απασχόλησης. Ωστόσο, η υλοποίηση στην πράξη αυτού του δυναμικού δεν είναι εξασφαλισμένη εκ των προτέρων και απαιτεί μια πλήρη, αποφασιστική και συντονισμένη αξιοποίηση των αλληλοενισχυόμενων επιπτώσεων από την εφαρμογή μακροοικονομικών πολιτικών προσανατολισμένων στην ανάπτυξη και τη σταθερότητα και υγιών διαρθρωτικών πολιτικών τόσο στο επίπεδο της ΕΕ όσο και στο επίπεδο των κρατών μελών. Αυτή η υγιής συνολική στρατηγική θα επιτρέψει στα κράτη μέλη της ΕΕ να συμβάλουν επίσης στην επίλυση των παγκόσμιων οικονομικών προβλημάτων.Η εισαγωγή του ευρώ και η ολοκλήρωση της ενιαίας αγοράς οδήγησαν στη δημιουργία μιας από τις μεγαλύτερες οικονομικές οντότητες στον κόσμο. Το γεγονός αυτό συνεπάγεται την ανάληψη εκ μέρους της Κοινότητας ευθυνών σε παγκόσμια κλίμακα και την ανάγκη να μιλά με ένα στόμα και να αντιπροσωπεύεται αποτελεσματικά σε θέματα που έχουν ειδική σημασία για την ΕΝΕ. Η Ένωση αντιμετωπίζει τη διπλή ανάγκη:i) να αρχίσει με τους κυριότερους εμπορικούς της εταίρους έναν εποικοδομητικό διάλογο για την προώθηση υγιών οικονομικών πολιτικών σε όλες τις μεγάλες νομισματικές ζώνες, προκειμένου να συμβάλει στη σταθερότητα των συναλλαγματικών ισοτιμιών στο πλαίσιο του διεθνούς νομισματικού συστήματος καιii) να εξασφαλίσει ότι η αρχιτεκτονική του διεθνούς χρηματοπιστωτικού και νομισματικού συστήματος είναι προσαρμοσμένη στην παγκοσμιοποίηση των χρηματοπιστωτικών αγορών, προωθώντας ιδίως: την ενίσχυση των θεσμικών πλευρών του διεθνούς νομισματικού συστήματος· τη βελτίωση της διαφάνειας και των διαδικασιών κατάρτισης των πολιτικών· την ενίσχυση της εποπτείας του χρηματοπιστωτικού τομέα· την υιοθέτηση μιας συνεπούς και μεθοδικής προσέγγισης για την ελευθέρωση των χρηματοπιστωτικών αγορών, καθώς και μηχανισμών για την από κοινού διαχείριση κρίσεων με τη συμμετοχή του ιδιωτικού τομέα.1.2. Η κατάσταση της οικονομίας και της απασχόλησηςΑπό το καλοκαίρι του 1998, όταν θεσπίστηκαν οι προηγούμενοι γενικοί προσανατολισμοί των οικονομικών πολιτικών, η ανάκαμψη της κοινοτικής οικονομίας επιβραδύνθηκε, κυρίως λόγω των άμεσων και έμμεσων επιπτώσεων που είχε στις εξαγωγές και στις επενδύσεις στην Ένωση η σημαντική επιδείνωση της παγκόσμιας οικονομικής κατάστασης. Αν και συνεχίζουν να υπάρχουν ορισμένοι κίνδυνοι αρνητικών εξελίξεων, χάρη στα υγιή βασικά οικονομικά δεδομένα, σε κάποια βελτίωση του εξωτερικού οικονομικού περιβάλλοντος και στην εφαρμογή πολιτικών που θα ενισχύουν την εμπιστοσύνη, η οικονομική δραστηριότητα θα ανακτήσει σύντομα το δυναμισμό της. Η πρόσφατη μείωση των επιτοκίων από την ΕΚΤ στα πλαίσια της νομισματικής πολιτικής της που αποσκοπεί στη σταθερότητα των τιμών στη ζώνη του ευρώ, αναμένεται να βοηθήσει στην περαιτέρω εκμετάλλευση του σημαντικού δυναμικού ανάπτυξης του χώρου αυτού.Ο ρυθμός δημιουργίας θέσεων απασχόλησης στην ΕΕ επιταχύνθηκε αισθητά τα δύο τελευταία χρόνια και στα τέλη του 1998 το ποσοστό ανεργίας στην ΕΕ μειώθηκε κάτω από το 10 % για πρώτη φορά από το 1992. Αναμένεται ότι η απασχόληση θα συνεχίσει να αυξάνεται με συγκρατημένους ρυθμούς που θα οδηγήσουν σε νέα αλλά σταδιακή μείωση της ανεργίας.&gt;PIC FILE= "L_1999217EL.003701.EPS"&gt;Ωστόσο, το ποσοστό απασχόλησης στο σύνολο της Κοινότητας, που ανερχόταν στο 61 % το 1998, είναι χαμηλό τόσο ιστορικά όσο και διεθνώς. Μια ουσιαστική αύξηση του ποσοστού απασχόλησης και μια μείωση του ποσοστού ανεργίας μεσοπρόθεσμα θα καθιστούσε δυνατή την αισθητή βελτίωση του βιοτικού επιπέδου, θα διευκόλυνε τη διατήρηση υγιών δημόσιων οικονομικών και θα εξασφάλιζε την κοινωνική συνοχή. Ωστόσο, το συνολικό ποσοστό απασχόλησης στην ΕΕ συγκαλύπτει σημαντικές διαφορές μεταξύ χωρών. Οι χώρες που βελτίωσαν περισσότερο τα αποτελέσματά τους στα μέτωπα της απασχόλησης και της ανάπτυξης τα τελευταία χρόνια είναι εκείνες που επέτυχαν τη μεγαλύτερη πρόοδο στις διαρθρωτικές μεταρρυθμίσεις και εφάρμοσαν παράλληλα μακροοικονομικές πολιτικές προσανατολισμένες προς την ανάπτυξη και τη σταθερότητα.Οι οικονομικές συνθήκες που ευνοούν την ανάπτυξη και την ταχεία αύξηση της παραγωγικής ικανότητας θα αποτελέσουν τη βάση για υψηλή οικονομική ανάπτυξη και υψηλά ποσοστά απασχόλησης. Έχει επομένως ουσιώδη σημασία να αξιοποιηθούν πλήρως οι ευνοϊκές για τις επενδύσεις σημερινές συνθήκες υψηλής αποδοτικότητας και χαμηλών επιτοκίων. Επιπλέον, πρέπει να επιδιωχθεί η ταχεία υλοποίηση των διευρωπαϊκών υποδομών των μεταφορών, της ενέργειας και των επικοινωνιών. Πρέπει επίσης να ενισχυθούν οι επενδύσεις σε υποδομές, γνώσεις και επαγγελματικά προσόντα, προκειμένου να επιταχυνθεί η ανάπτυξη οικονομικών τομέων υψηλής τεχνολογίας και τεχνογνωσίας που βασίζονται στην παροχή υπηρεσιών. Τα κράτη μέλη και τα χρηματοδοτικά μέσα της Κοινότητας και της ΕΤΕπ θα συνεχίζουν να διαδραματίζουν καθοριστικό ρόλο. Θα πρέπει να εξερευνηθούν οι δυνατότητες συνεργασίας μεταξύ δημόσιου και ιδιωτικού τομέα.&gt;PIC FILE= "L_1999217EL.003801.EPS"&gt;1.3. Μια στρατηγική για βιώσιμη ανάπτυξη και απασχόληση: Προς ένα ευρωπαϊκό σύμφωνο απασχόλησηςΗ πρόκληση της απασχόλησης αποτελεί την πρώτη προτεραιότητα της οικονομικής πολιτικής στην Ευρώπη. Η επιτυχής εισαγωγή του ευρώ και η καλή λειτουργία της ΟΝΕ δημιούργησαν ένα ευνοϊκό πλαίσιο. Ωστόσο, η δημιουργία των προϋποθέσεων για υψηλή και βιώσιμη ανάπτυξη, που αποτελεί κυρίως υπόθεση των κρατών μελών, θα απαιτήσει μια συνολική και συνεπή στρατηγική που θα περιλαμβάνει τρεις αλληλοενισχυόμενες βασικές συνιστώσες:i) υγιείς μακροοικονομικές πολιτικές που ευνοούν την ανάπτυξη, την απασχόληση και τη σταθερότητα των τιμών, και οι οποίες συνεπάγονται την πλήρη τήρηση του συμφώνου σταθερότητας και ανάπτυξης και κατάλληλες μισθολογικές εξελίξεις·ii) πολιτικές που βελτιώνουν τη συνολική λειτουργία των αγορών εργασίας, και ιδίως την ικανότητα για απασχόληση, το επιχειρηματικό πνεύμα, την ικανότητα προσαρμογής και την ισότητα ευκαιριών, μέσω μιας αποφασιστικής και διαφανούς εφαρμογής των κατευθυντήριων γραμμών για την απασχόληση, προσαρμοσμένων στις ιδιαίτερες συνθήκες κάθε κράτους μέλους καιiii) οικονομικές μεταρρυθμίσεις που αυξάνουν την αποτελεσματικότητα και την ευκαμψία των αγορών αγαθών, υπηρεσιών, ενισχύουν την εμπιστοσύνη του ιδιωτικού τομέα, ωφελούν τους καταναλωτές και ευνοούν μια βιώσιμη από περιβαλλοντική άποψη αναπτυξιακή διαδικασία, και οι οποίες προϋποθέτουν ιδίως την προσεκτική παρακολούθηση του προγράμματος της ενιαίας αγοράς, την αυστηρή εφαρμογή της πολιτικής ανταγωνισμού, μεταρρυθμίσεις στα κανονιστικά πλαίσια και πιο αποτελεσματικά φορολογικά συστήματα και συστήματα κοινωνικών παροχών. Έχοντας υπόψη ότι οι οικονομικές μεταρρυθμίσεις μπορούν να συνεπάγονται δαπάνες προσαρμογής, κατά τη σύνταξη του χρονοδιαγράμματος των μεταρρυθμίσεων θα πρέπει να καταβληθεί προσπάθεια να συμβιβασθούν οι απαιτήσεις αποτελεσματικότητας και ίσης μεταχείρισης.Τα τρία αυτά χαρακτηριστικά αντανακλώνται στους τρεις πυλώνες του ευρωπαϊκού συμφώνου απασχόλησης.&gt;PIC FILE= "L_1999217EL.003901.EPS"&gt;Η υιοθέτηση της στρατηγικής αυτής θα συμβάλει με ουσιώδη τρόπο στην επίτευξη μεσοπρόθεσμα και μακροπρόθεσμα μιας αυτοδιατηρήσιμης, μη πληθωριστικής ανάπτυξης. Για το σκοπό αυτό, τόσο σε εθνικό όσο και σε ευρωπαϊκό επίπεδο, όλοι οι φορείς της οικονομικής πολιτικής, σύμφωνα με τις αντίστοιχες αρμοδιότητές τους, πρέπει να συμβάλουν στην επίτευξη υγιών δημόσιων οικονομικών, μιας νομισματικής πολιτικής προσανατολισμένης στη σταθερότητα, της δέουσας εξέλιξης στον τομέα των μισθών και των ημερομισθίων, καθώς και οικονομικών μεταρρυθμίσεων.Όλοι οι φορείς και ομάδες φορέων καλούνται να διατηρήσουν ένα καρποφόρο μακροοικονομικό διάλογο, διατηρώντας ταυτόχρονα τις αντίστοιχες ευθύνες τους και διαφυλάττοντας την ανεξαρτησία τους κατά τρόπο που να επιτρέπει τη δημιουργία θετικών συνεργιών, περιλαμβανομένου ενός πιο αποτελεσματικού συντονισμού μεταξύ των γενικών προσανατολισμών των οικονομικών πολιτικών και των κατευθυντήριων γραμμών για την απασχόληση, τον οποίο ζήτησε το Ευρωπαϊκό Συμβούλιο της Βιέννης. Στο πλαίσιο αυτό, ο διάλογος για την οικονομική πολιτική πρέπει να ενταθεί με βάση τις σχέσεις αμοιβαίας εμπιστοσύνης σε εθνικό και ευρωπαϊκό επίπεδο, δίνοντας ιδιαίτερη έμφαση στην αποτελεσματικότητα του πολιτικού συντονισμού στο Συμβούλιο και στην ενίσχυση του διαλόγου μεταξύ Συμβουλίου, ΕΚΤ και κοινωνικών εταίρων. Προκειμένου να είναι όσο το δυνατόν πιο αποτελεσματική, η διαδικασία αυτή θα πρέπει να έχει την κατάλληλη δομή και να βασίζεται σε σαφείς πληροφορίες.Στη βάση αυτή, το ευρωπαϊκό σύμφωνο για την απασχόληση πρέπει να προσδιορίσει τη διαδικασία με την οποία όλοι οι οικονομικοί φορείς θα συμμετάσχουν στο διάλογο που θα οδηγήσει στην επίτευξη του κεντρικού κοινωνικού και οικονομικού στόχου της Ένωσης, δηλαδή ενός υψηλού επιπέδου απασχόλησης στο πλαίσιο μιας ισχυρής και μεσοπρόθεσμα διατηρήσιμης αναπτυξιακής διαδικασίας.&gt;PIC FILE= "L_1999217EL.004001.EPS"&gt;Όπως ορίζει η συνθήκη (άρθρο 99), οι γενικοί προσανατολισμοί των οικονομικών πολιτικών αποτελούν τον ακρογωνιαίο λίθο του συντονισμού των πολιτικών αυτών. Οι γενικοί προσανατολισμοί των οικονομικών πολιτικών του 1999 περιλαμβάνουν τους γενικούς προσανατολισμούς και τους ανά χώρα προσανατολισμούς, οι οποίοι είναι ισοδύναμοι. Οι γενικοί προσανατολισμοί, οι οποίοι εφαρμόζονται σε όλα τα κράτη μέλη, καθορίζουν την επιθυμητή κατεύθυνση των οικονομικών πολιτικών. Στο γενικότερο αυτό πλαίσιο, οι ανά χώρα προσανατολισμοί επιδιώκουν να εντοπίσουν τις προτεραιότητες της οικονομικής πολιτικής για κάθε κράτος μέλος, λαμβανομένων υπόψη των ειδικών συνθηκών που επικρατούν σε αυτά. Πρέπει εξάλλου να σημειωθεί ότι τα κράτη μέλη αναθεωρούν σήμερα τα εθνικά τους προγράμματα δράσης για την απασχόληση, προκειμένου να λάβουν υπόψη τις κατευθυντήριες γραμμές για την απασχόληση του 1999. Οι ανά χώρα προσανατολισμοί επομένως, όσον αφορά τις αγορές εργασίας, συμπληρώνουν τις κατευθυντήριες γραμμές του 1999 και στηρίζουν την εφαρμογή των αναθεωρημένων εθνικών προγραμμάτων δράσης. Τέλος, οι γενικοί προσανατολισμοί του 1999 βασίζονται στην οικονομική κατάσταση και τις προοπτικές των κρατών μελών και της Ένωσης, όπως αυτές περιγράφονται στις προβλέψεις των υπηρεσιών της Επιτροπής της άνοιξης του 1999. Μια ουσιαστικά διαφορετική εικόνα των οικονομικών εξελίξεων δεν θα μετέβαλε ριζικά τη στρατηγική που περιγράφεται στους προσανατολισμούς, αλλά θα απαιτούσε ωστόσο& amp;sp;την προσαρμογή του συνδυασμού των οικονομικών πολιτικών.2. Μακροοικονομικές πολιτικές προσανατολισμένες στην οικονομική ανάπτυξη και στη σταθερότητα2.1. Ο συνδυασμός των μακροοικονομικών πολιτικών στη ζώνη του ευρώΓια να ευνοήσει την ανάπτυξη, την απασχόληση και τη σταθερότητα στη ζώνη του ευρώ, ο συνδυασμός των οικονομικών πολιτικών αποτελείται από τα ακόλουθα στοιχεία:i) συνεχείς προσπάθειες για την επίτευξη μεσοπρόθεσμα μόνιμα ισοσκελισμένων ή πλεονασματικών προϋπολογισμών, χάρη στην πλήρη και αποφασιστική εφαρμογή από τα κράτη μέλη των προγραμμάτων σταθερότητάς τους (βλέπε τμήμα 2.3)·ii) νομισματική πολιτική που αποσκοπεί στη διατήρηση της σταθερότητας των τιμών σύμφωνα με τη συνθήκη·iii) μια πάντα υπεύθυνη συμπεριφορά εκ μέρους των κοινωνικών εταίρων, η οποία πρέπει να στηρίζει μια εξέλιξη των μισθών που συμβιβάζεται με τη σταθερότητα των τιμών και τη δημιουργία θέσεων απασχόλησης (βλέπε τμήμα 2.4) καιiv) τη δέσμευση των κρατών μελών να επιδιώξουν ενεργά την υλοποίηση αποφασιστικών, συνεπών και εκτεταμένων οικονομικών μεταρρυθμίσεων, προκειμένου να αυξήσουν την ικανότητα προσαρμογής και την αποτελεσματικότητα των αγορών προϊόντων, κεφαλαίων και εργασίας (βλέπε τμήμα 3).&gt;PIC FILE= "L_1999217EL.004101.EPS"&gt;Υπό τις σημερινές οικονομικές συνθήκες, που χαρακτηρίζονται από μια σημαντική κάμψη της δραστηριότητας στις αγορές προϊόντων και εργασίας σε πολλά κράτη μέλη, οι συγκεκριμένες ενέργειες των κυβερνήσεων και των κοινωνικών εταίρων οι οποίες συμβάλλουν στη διατήρηση των χαμηλών πληθωριστικών πιέσεων, καθιστούν ευκολότερη τη συνέχιση της επιδίωξης της σταθερότητας των τιμών που αποτελεί πρωταρχικό στόχο και, χωρίς να θίγεται η σταθερότητα αυτή των τιμών, τη συμβολή για τη δημιουργία ενός γενικού περιβάλλοντος που υποστηρίζει τις γενικές οικονομικές πολιτικές στην Κοινότητα κατά τρόπο που να συμβάλλει στην επίτευξη των στόχων της.Η υλοποίηση κατάλληλων, υπό τις σημερινές συνθήκες, οικονομικών πολιτικών αποτελεί καθοριστικό κριτήριο για τη ζώνη του ευρώ.&gt;PIC FILE= "L_1999217EL.004201.EPS"&gt;Το πλαίσιο που είναι αναγκαίο για τον αποτελεσματικό συντονισμό όλων των φορέων οικονομικής πολιτικής έχει δημιουργηθεί, ιδίως διά της δημιουργίας της ομάδας Euro-11, αλλά πρέπει να αποκτηθεί η εμπειρία από τις διαδικασίες του. Στο πλαίσιο αυτό και με πλήρη τήρηση των διατάξεων του συμφώνου σταθερότητας και ανάπτυξης, η οικονομική και δημοσιονομική κατάσταση θα εξετάζονται τακτικά προκειμένου να αξιολογηθούν οι συνδυασμένες πολιτικές στη ζώνη του ευρώ.Για να αντιμετωπιστούν τα προβλήματα που οφείλονται στο δυσχερές σημερινό περιβάλλον, πρέπει να αρχίσει ένας ανοικτός διάλογος με τη συμμετοχή όλων των φορέων της οικονομικής πολιτικής, περιλαμβανομένων, όπου είναι αναγκαίο, των ευρωπαίων κοινωνικών εταίρων, ιδίως στα πλαίσια του ευρωπαϊκού συμφώνου για την απασχόληση, με σκοπό την ανταλλαγή πληροφοριών και απόψεων και τη δημιουργία κλίματος αμοιβαίας εμπιστοσύνης όσον αφορά την ικανότητα των φορέων οικονομικής πολιτικής να τηρήσουν τις αντίστοιχες δεσμεύσεις τους. Η διαδικασία του μακροοικονομικού διαλόγου, που αποτελεί αποφασιστικό στοιχείο του ευρωπαϊκού συμφώνου για την απασχόληση, θα συμβάλλει στην ομαλή αλληλεπίδραση μεταξύ των μακροοικονομικών πολιτικών.2.2. Ο συνδυασμός των μακροοικονομικών πολιτικών στα κράτη μέλη εντός της ζώνης του ευρώΤα κράτη μέλη που δεν συμμετέχουν στη ζώνη του ευρώ υπόκεινται σε διαφορετικούς περιορισμούς μακροοικονομικής πολιτικής από ό,τι τα συμμετέχοντα κράτη μέλη, εφόσον διατηρούν τις εθνικές τους αρμοδιότητες όσον αφορά τη νομισματική πολιτική και την πολιτική της συναλλαγματικής ισοτιμίας. Ωστόσο, εφαρμόζουν τα περισσότερα από τα στοιχεία του συμφώνου σταθερότητας και ανάπτυξης. Τα κράτη αυτά πρέπει να συνεχίσουν να εφαρμόζουν μακροοικονομικές πολιτικές προσανατολισμένες στη σταθερότητα, οι οποίες αποτελούν τη βάση μιας ισχυρής και διατηρήσιμης διαδικασίας ανάπτυξης και δημιουργίας θέσεων απασχόλησης. Επιπλέον, οι νομισματικές και δημοσιονομικές πολιτικές στα κράτη αυτά πρέπει να διατηρούν και, εφόσον είναι αναγκαίο, να προωθούν τη σταθερότητα των τιμών και τη βιωσιμότητα της οικονομικής θέσης της κυβέρνησης. Τα μέτρα αυτά θα βοηθήσουν επίσης τις χώρες αυτές στην προπαρασκευή τους για την υιοθέτηση του ευρώ.Στα δύο κράτη μέλη των οποίων τα νομίσματα συμμετέχουν στο ΜΣΙ 2, οι προσπάθειες πρέπει να επικεντρωθούν στην διατήρηση υγιών πολιτικών, προκειμένου να τηρηθούν οι αναληφθείσες υποχρεώσεις συναλλαγματικών ισοτιμιών πολιτικές. Στα δύο κράτη μέλη που έχουν καθορίσει έναν άμεσο στόχο για τον πληθωρισμό, οι νομισματικές και δημοσιονομικές πολιτικές πρέπει να είναι συνεπείς με την επίτευξη του στόχου αυτού, δημιουργώντας έτσι τις προϋποθέσεις σταθερότητας της συναλλαγματικής ισοτιμίας. Για το σκοπό αυτό, όλα τα κράτη μέλη εκτός της ζώνης ευρώ πρέπει να συνεχίσουν να εφαρμόζουν αυστηρά τα προγράμματα συγκλισής τους.2.3. Εξυγίανση και πιο αποτελεσματική διαχείριση των δημόσιων οικονομικώνΗ πρόοδος στη μείωση των ελλειμμάτων της γενικής κυβέρνησης ήταν αισθητή το 1996 και 1997. Αντίθετα, το 1998 τα αποτελέσματα της δημοσιονομικής πειθαρχίας ήταν γενικά λιγότερο επιτυχημένα, παρά τους ταχείς ρυθμούς ανόδου της οικονομικής δραστηριότητας, και οι δημοσιονομικές θέσεις των περισσοτέρων κρατών μελών δεν είναι σύμφωνες με τους μεσοπρόθεσμους στόχους του συμφώνου σταθερότητας και ανάπτυξης.&gt;PIC FILE= "L_1999217EL.004301.EPS"&gt;Η δημοσιονομική σταθεροποίηση πρέπει επομένως να συνεχιστεί. Αυτό θα δημιουργήσει περιθώρια ελιγμών για να αντιμετωπιστεί μια δυσμενής κυκλική εξέλιξη της συγκυρίας. Επιπλέον, τα κράτη μέλη θα πρέπει να καταβάλουν έντονες προσπάθειες για να καταστήσουν τους προϋπολογισμούς λιγότερο ευάλωτους στις αυξήσεις των επιτοκίων, να ενισχύσουν τη συμβολή των δημόσιων δαπανών και της φορολογίας στην ανάπτυξη και στη δημιουργία θέσεων απασχόλησης και να βοηθήσουν τα κράτη μέλη να αντιμετωπίσουν τις δημοσιονομικές προκλήσεις που σχετίζονται με τη γήρανση του πληθυσμού.Εντός του πλαισίου του συμφώνου σταθερότητας και ανάπτυξης, όλα τα κράτη μέλη υπέβαλαν προγράμματα σταθερότητας ή προγράμματα σύγκλισης όπου ορίζεται ο μεσοπρόθεσμος στόχος η δημοσιονομική θέση να είναι σχεδόν ισοσκελισμένη ή να παρουσιάζει πλεόνασμα, καθώς και η διαδρομή για την προσαρμογή προς το στόχο αυτό. Μέχρι και τους πρώτους μήνες του 1999, το Συμβούλιο εξέτασε και διατύπωσε γνώμη για όλα τα προγράμματα. Κατά την άσκηση των δημοσιονομικών τους πολιτικών το 1999 και μετά, τα κράτη μέλη καλούνται:i) να επιτύχουν δημοσιονομικές θέσεις σχεδόν ισοσκελισμένες ή πλεονασματικές όχι αργότερα από τα τέλη του 2002, σύμφωνα με τα προγράμματα σταθερότητας και σύγκλισης·ii) λαμβανομένων υπόψη των προοπτικών για μια ελαφρά και προσωρινή επιβράδυνση της δραστηριότητας, να επιτύχουν πλήρως τους δημοσιονομικούς τους στόχους για το 1999·iii) εφόσον οι οικονομικές προοπτικές είναι καλύτερες από τις αναμενόμενες στα περί σταθερότητας ή σύγκλισης προγράμματά τους, να αρχίσουν ήδη από το 2000 τις προσπάθειες δημοσιονομικής προσαρμογής που προβλέπονται στα προγράμματά τους και, εάν τα προγράμματα αυτά προβλέπουν ελάχιστους στόχους για τη δημοσιονομική εξυγίανση, να θέσουν πιο φιλόδοξους στόχους και να επικαιροποιήσουν κατάλληλα τα προγράμματα σύγκλισης και σταθερότητας.Συνολικός καθαρός δανεισμός Δημοσίου(% ΑΕΠ)Προβλέψεις του προγράμματος σταθερότητας και σύγκλισηςΠηγή:Επιτροπή.>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>Για να είναι αποτελεσματική, η δημοσιονομική προσαρμογή πρέπει να λαμβάνει υπόψη τις οικονομικές, κοινωνικές και θεσμικές ιδιαιτερότητες κάθε κράτους μέλους. Γενικά, και εφόσον δεν τίθεται σε κίνδυνο η συνέχιση της αναγκαίας διαδικασίας εξυγίανσης, τα κράτη μέλη καλούνται:i) να βελτιώσουν τις δημοσιονομικές τους θέσεις με περικοπές δαπανών και όχι με αυξήσεις φόρων για να αυξηθεί, στο πλαίσιο αυτό, η αξιοπιστία της δημοσιονομικής εξυγίανσης και να επηρεαστούν θετικά οι προσδοκίες του ιδιωτικού τομέα, τα κράτη μέλη πρέπει να καθιερώσουν ή να ενισχύσουν μηχανισμούς και θεσμούς που συμβάλλουν στον έλεγχο των δαπανών, ώστε να καταστεί δυνατή η μείωση των φόρων, χωρίς να τεθεί σε κίνδυνο η επίτευξη ή διατήρηση υγιών δημοσιονομικών θέσεων·ii) να εξασφαλίσουν τη διαρκή εξυγίανση και αποτελεσματικότητα των δημόσιων οικονομικών τους μέσω:α) της αναθεώρησης των συστημάτων συνταξιοδότησης και υγειονομικής περίθαλψης ώστε να είναι σε θέση να αντιμετωπίσουν τις δημοσιονομικές επιβαρύνσεις για τις δαπάνες κοινωνικής προνοίας που συνεπάγεται η γήρανση του πληθυσμού και την ανάγκη μέτρων για τον κατάλληλο επηρεασμό της μελλοντικής προσφοράς εργασίας, με βάση τις εναλλακτικές λύσεις που ήδη εξετάζονται από τα κράτη μέλη·β) της αναστροφής, όπου απαιτείται της πτωτικής τάσης των δημόσιων επενδύσεων· στο πλαίσιο αυτό, η Ένωση και τα κράτη μέλη πρέπει να καθοδηγηθούν από το πρόγραμμα δράσης σε τέσσερα σημεία που η Επιτροπή υπέβαλε στο Ευρωπαϊκό Συμβούλιο της Βιέννης·γ) της παροχής κινήτρων για επενδύσεις σε ανθρώπινο κεφάλαιο και της διάθεσης χρηματοδοτήσεων για επενδύσεις σε άλλες ενεργητικές πολιτικές για την αγορά εργασίας που προβλέπονται στις κατευθυντήριες γραμμές για την απασχόληση, λαμβάνοντας υπόψη τις εθνικές δημοσιονομικές θέσεις·δ) τη μείωση της συνολικής φορολογικής επιβάρυνσης και ιδίως της φορολογικής συνιστώσας των χαμηλόμισθων, κατά προτίμηση, με τη μείωση των δαπανών ή με την μεταφορά της φορολογικής προσπάθειας σε περιβαλλοντικούς, ενεργειακούς ή καταναλωτικούς φόρους· για να αυξηθούν οι επιπτώσεις στην απασχόληση από τις μειώσεις της φορολογικής επιβάρυνσης της εργασίας και του μη μισθολογικού κόστους της εργασίας, οι κοινωνικοί εταίροι καλούνται, στα διάφορα επίπεδα ευθύνης και δράσης τους, να ανταποκριθούν με πρωτοβουλίες για την εξασφάλιση συνθηκών πιο ευνοϊκών για τη δημιουργία θέσεων απασχόλησης και για τις επενδύσεις·ε) της αύξησης της αποτελεσματικότητας των φορολογικών τους συστημάτων·στ) της ενίσχυσης του συντονισμού στο φορολογικό τομέα για να εξασφαλιστεί η ομαλή λειτουργία της ενιαίας αγοράς και να αποφευχθεί ο επιζήμιος φορολογικός ανταγωνισμός. Το Συμβούλιο αναμένει τα αποτελέσματα των διεξαγόμενων συζητήσεων για το σύστημα ΦΠΑ, το φόρο ενέργειας, τη φορολόγηση των εισοδημάτων των εταιρειών και των τόκων της αποταμίευσης σύμφωνα με τα συμπεράσματα του Ευρωπαϊκού Συμβουλίου της Βιέννης του Δεκεμβρίου 1998.Κατά τον ίδιο τρόπο όπως και τα κράτη μέλη, η Επιτροπή καλείται επίσης να συνεχίσει να διατηρεί αυστηρή δημοσιονομική πολιτική. Η αυστηρή δημοσιονομική πολιτική πρέπει να εφαρμόζεται σε όλες τις κατηγορίες δημοσιονομικών προοπτικών, τηρώντας τη διοργανική συμφωνία για τη δημοσιονομική πειθαρχία και τη βελτίωση της διαδικασίας του προϋπολογισμού.2.4. Κατάλληλη εξέλιξη των μισθώνΌπως υπογραμμίζεται στο ψήφισμα του Άμστερνταμ για την ανάπτυξη και την απασχόληση, οι κοινωνικοί εταίροι είναι αυτοί που πρέπει - σε εθνικό, περιφερειακό, τομεακό ή ακόμα πιο αποκεντρωμένο επίπεδο ανάλογα με τις παραδόσεις τους - να συμβιβάσουν ένα υψηλό επίπεδο απασχόλησης με κατάλληλες μισθολογικές συμφωνίες και να δημιουργήσουν ένα πρόσφορο θεσμικό πλαίσιο για τη διαδικασία διαμόρφωσης των μισθών, υποστηριζόμενοι, όπου απαιτείται, από τις δημόσιες αρχές. Στην ΟΝΕ, η ύπαρξη ενιαίου νομισματικού καθεστώτος θα καταστήσει πιο εμφανή και πιο στενή τη σχέση μεταξύ μισθών και απασχόλησης.&gt;PIC FILE= "L_1999217EL.004601.EPS"&gt;Οι εξελίξεις του κόστους των εργασιακών αμοιβών στα κράτη μέλη θα πρέπει να επιτραπεί να αντανακλούν διάφορες οικονομικές καταστάσεις και καταστάσεις απασχόλησης. Για να εξασφαλιστεί ότι η εξέλιξη των μισθών συμβάλλει στη διαμόρφωση ενός συνδυασμού οικονομικών πολιτικών που ευνοεί την απασχόληση, οι κοινωνικοί εταίροι πρέπει να ενεργούν με υπευθυνότητα και να συνάπτουν στα κράτη μέλη μισθολογικές συμφωνίες που ανταποκρίνονται στις γενικές αρχές των προηγούμενων γενικών προσανατολισμών των οικονομικών πολιτικών:i) οι ονομαστικές αυξήσεις μισθών στα κράτη μέλη πρέπει να συμβιβάζονται με τη σταθερότητα των τιμών· συνεπώς, στη ζώνη του ευρώ, οι αυξήσεις των μισθών συνολικά θα συμβιβάζονται με τη διατήρηση της αύξησης των τιμών εντός του στόχου σταθερότητας των τιμών που καθορίζει η ΕΚΤ·ii) η σχέση μεταξύ πραγματικών αυξήσεων μισθών και αύξησης της παραγωγικότητας της εργασίας πρέπει να λαμβάνει υπόψη την ανάγκη για την ενίσχυση, όπου είναι αναγκαίο, και τη διατήρηση της αποδοτικότητας των επενδύσεων που αποσκοπούν στη αύξηση του παραγωγικού δυναμικού και δημιουργούν απασχόληση. Τούτο συνεπάγεται ότι στις χώρες όσον η αύξηση της συνολικής παραγωγικότητας της εργασίας επιβραδύνεται, θα πρέπει να μειώνεται το πεδίο για πραγματική αύξηση των μισθών. Ειδικότερα, η μείωση του χρόνου εργασίας δεν θα πρέπει να συνεπάγεται αύξηση του πραγματικού κόστους της μονάδας εργασίας. Προκειμένου η βελτιωμένη κερδοφορία να έχει ως αποτέλεσμα την αύξηση των επενδύσεων στην Κοινότητα, είναι απαραίτητο να δημιουργηθεί ένα ευνοϊκό για τις επενδύσεις περιβάλλον όσον αφορά την ανάπτυξη της ζήτησης, τις συνθήκες της αγοράς εργασίας, τη φορολογία και το κανονιστικό πλαίσιο·iii) για τη βελτίωση των ευκαιριών απασχόλησης, οι μισθολογικές συμφωνίες πρέπει να λαμβάνουν καλύτερα υπόψη τις διαφορές παραγωγικότητας ανάλογα με τα επαγγελματικά προσόντα, τις ικανότητες και τις γεωγραφικές περιοχές καιiv) στη ζώνη του ευρώ ιδίως, πρέπει να αποφευχθεί μια σύγκλιση των ονομαστικών και των πραγματικών μισθών μεταξύ χωρών και περιοχών πριν τη σύγκλιση των αντίστοιχων επιπέδων παραγωγικότητας. Κατά συνέπεια, θα πρέπει να αποφευχθούν τα αποτελέσματα της μίμησης των μισθών. Οι διαφορές στο κόστος της εργασίας μεταξύ των κρατών μελών θα πρέπει να συνεχίσουν να αντανακλούν τις διαφορές της παραγωγικότητας της εργασίας.Η ύπαρξη ενός πραγματικού διαλόγου σε όλα τα επίπεδα έχει ουσιώδη σημασία για την επίτευξη των επιθυμητών αποτελεσμάτων. Τα συμπεράσματα του διαλόγου αυτού θα πρέπει να αξιολογούνται υπό το διπλό πρίσμα της οικονομικής ανάπτυξης και της απασχόλησης.3. Συνολικές και συντονισμένες οικονομικές μεταρρυθμίσειςΟι διαρθρωτικές μεταρρυθμίσεις συμβάλλουν ουσιαστικά στην τόνωση της οικονομικής ανάπτυξης, στη βελτίωση της παραγωγικότητας, στην ενίσχυση της εμπιστοσύνης του ιδιωτικού τομέα και στην προώθηση της απασχόλησης στην Ευρωπαϊκή Ένωση. Οι μεταρρυθμίσεις αυτές επιτρέπουν μια καλύτερη αντιμετώπιση της παγκοσμιοποίησης, των περιβαλλοντικών προβλημάτων και των τεχνολογικών μεταβολών. Έχουν επίσης καθοριστική σημασία για την επιτυχία της Οικονομικής και Νομισματικής Ένωσης: η καλύτερη λειτουργία των αγορών θα αυξήσει το αναπτυξιακό δυναμικό των ευρωπαϊκών οικονομιών. Η οικονομική μεταρρύθμιση απαιτείται επίσης για την αύξηση της απασχόλησης και τη μείωση του σημαντικού επιπέδου ανεργίας στην Ευρώπη. Το γεγονός ότι η νομισματική πολιτική επικεντρώνεται στη διατήρηση της σταθερότητας των τιμών στο σύνολο της ζώνης του ευρώ, καθιστά ακόμα πιο επιτακτική την ανάγκη να εξασφαλιστεί ότι οι αγορές προϊόντων και εργασίας είναι επαρκώς εύκαμπτες ώστε να προσαρμόζονται χωρίς διαταραχές στις οικονομικές εξελίξεις σε μια δεδομένη χώρα. Το άνοιγμα των αγορών στον ανταγωνισμό, τόσο στο εθνικό όσο και στο επίπεδο της Ευρωπαϊκής Ένωσης, σημαίνει χαμηλότερες τιμές για τους καταναλωτές και πιο αποδοτική παραγωγή. Η είσοδος νέων εταιρειών στις αγορές θα διευκολύνει την καινοτομία και τη μετάδοση νέων τεχνολογιών οι οποίες θα αυξήσουν τα συνολικά επίπεδα απόδοσης και απασχόλησης.Παρόλο που εφαρμόζονται σε όλη την ΕΕ, οι οικονομικές μεταρρυθμίσεις έχουν σπάνια συνολικό χαρακτήρα και η πρόοδός τους παραμένει άνιση μεταξύ τομέων και κρατών μελών. Σε γενικές γραμμές, η πρόοδός τους είναι σχετικά ικανοποιητική στις αγορές προϊόντων και κεφαλαίων, αλλά στον τομέα των υπηρεσιών, περιλαμβανομένων των χρηματοπιστωτικών, και στην αγορά εργασίας απαιτούνται ακόμα πολλές προσπάθειες.Τα κράτη μέλη πρέπει επομένως να εφαρμόσουν με διαφανή τρόπο τις κατευθυντήριες γραμμές για την απασχόληση και να αξιοποιήσουν τη διαδικασία οικονομικών μεταρρυθμίσεων του Κάρντιφ για να τονώσουν τον ανταγωνισμό, να επιταχύνουν τις μεταρρυθμίσεις των ρυθμιστικών πλαισίων και να βελτιώσουν τη λειτουργία της ενιαίας αγοράς. Ιδιαίτερα σημαντική είναι η μεταρρύθμιση των υφισταμένων μηχανισμών και διαρθρώσεων κατά τρόπον ώστε οι άνεργοι και οι εν δυνάμει επιχειρηματίες να είναι σε θέση να έχουν καλύτερη πρόσβαση στην αγορά εργασίας και προϊόντων.Οι ανοικτές και ανταγωνιστικές διεθνείς αγορές αποτελούν σημαντικό μοχλό ανάπτυξης, ευημερίας και σταθερότητας στην Κοινότητα. Η Κοινότητα πρέπει να επιδιώξει περαιτέρω ελευθέρωση του εμπορίου σύμφωνα με τα συμπεράσματα του Ευρωπαϊκού Συμβουλίου της Βιέννης.&gt;PIC FILE= "L_1999217EL.004701.EPS"&gt;3.1. Πιο αποτελεσματικές αγορές προϊόντων (αγαθών και υπηρεσιών)Χάρη στο πρόγραμμα για την ενιαία αγορά, οι αγορές προϊόντων στην ΕΕ είναι σχετικά ενοποιημένες και λειτουργούν καλά. Ωστόσο, οι διαφορές τιμών μεταξύ κρατών μελών και μεταξύ ΕΕ και ΗΠΑ υποδηλώνουν ότι υπάρχουν περιθώρια βελτίωσης. Οι μεταρρυθμίσεις των ρυθμιστικών πλαισίων αποτελούν τον ακρογωνιαίο λίθο των προσπαθειών για τη βελτίωση της λειτουργίας των αγορών προϊόντων. Οι μεταρρυθμίσεις αυτές συνίστανται στη βελτίωση των ρυθμίσεων και δεν συνεπάγονται κατ' ανάγκη μια μείωση των ρυθμιστικών παρεμβάσεων. Για την επίτευξη των στόχων αυτών, τα κράτη μέλη καλούνται να λάβουν τα ακόλουθα μέτρα:i) η πολιτική για την ενιαία αγορά και τον ανταγωνισμό πρέπει να εφαρμόζεται αυστηρά και να αποτελεί αντικείμενο στενής παρακολούθησης· πρέπει να εξασφαλιστεί μια πιο αποτελεσματκή εφαρμογή των κανόνων της ενιαίας αγοράς, ιδίως στον τομέα των δημόσιων συμβάσεων και των τεχνικών προτύπων, με την ανάληψη νέων δεσμεύσεων από τις δημόσιες αρχές και θα πρέπει να συνεχισθεί η καταβολή συγκεκριμένων προσπαθειών για να επιλυθούν θέματα σχετιζόμενα με τους περιορισμούς στο παράλληλο εμπόριο, από όπου συνεπάγεται άνοδος των τιμών·ii) όσον αφορά τις κρατικές ενισχύσεις, η μεν Επιτροπή θα πρέπει να ασκεί αυστηρό έλεγχο, τα δε κράτη μέλη αυστηρή αυτοπειθαρχία·iii) οι μεταρρυθμίσεις των ρυθμιστικών πλαισίων πρέπει να συνεχιστούν και να επιταχυνθούν στους τομείς των τηλεπικοινωνιών, των μεταφορών και της ενέργειας, προκειμένου να ενταθεί ο ανταγωνισμός μεταξύ των φορέων παροχής αυτών των υπηρεσιών· οι καταναλωτές και οι επιχειρήσεις πρέπει να μπορούν να επωφελούνται άμεσα από τις μειώσεις τιμών ή/και τη βελτίωση της ποιότητας που θα προκύψουν από το άνοιγμα στον ανταγωνισμό λόγω του αυξημένου ανταγωνισμού, θα επωφεληθούν επίσης πρωτοβουλίες όπως η κοινωνία των πληροφοριών και το ηλεκτρονικό εμπόριο· με αυτόν τον τρόπο, οι μεταρρυθμίσεις των ρυθμιστικών πλαισίων θα δώσουν νέες δυνατότητες επενδύσεως και θέσεων απασχόλησης·iv) η ποιότητα του νομοθετικού και ρυθμιστικού περιβάλλοντος έχει μεν βελτιωθεί, αλλά θα πρέπει να σημειωθεί περαιτέρω πρόοδος ιδίως όσον αφορά τις ΜΜΕ, πρέπει να περιοριστούν επίσης οι διοικητικές διατυπώσεις και καθυστερήσεις κατά τη σύσταση νέων επιχειρήσεων. Στο πλαίσιο αυτό, τα κράτη μέλη πρέπει να καθορίσουν στόχους και χρονοδιαγράμματα για τις σχεδιαζόμενες διοικητικές απλουστεύσεις· επιπλέον, θα απαιτηθεί περαιτέρω βελτίωση και ενίσχυση των κανόνων για την προστασία των καταναλωτών·v) οι ρυθμίσεις για το ΦΠΑ πρέπει να αναθεωρηθούν και να απλουστευθούν ώστε το σύστημα να είναι προσαρμοσμένο στις ανάγκες της ενιαίας αγοράς·vi) επίσης, πρέπει να σημειωθεί πρόοδος ως προς το θέμα του επιζήμιου φορολογικού ανταγωνισμού, σύμφωνα με τα συμπεράσματα του Ευρωπαϊκού Συμβουλίου της Βιέννης καιvii) τα κράτη μέλη θα πρέπει να δώσουν ιδιαίτερη έμφαση στην περιβαλλοντική διάσταση της οικονομικής πολιτικής. Η προώθηση τεχνολογιών φιλικών προς το περιβάλλον και η χρήση μέσων βασιζόμενων στις αγορές θα μπορούσαν να συμβάλουν σε μία πλέον βιώσιμη ανάπτυξη. Η υγιής περιβαλλοντική πολιτική θα επηρεάσει επίσης θετικά την αύξηση της ανάπτυξης και της απασχόλησης.3.2. Πιο ενοποιημένες κεφαλαιαγορές με μεγαλύτερο βάθοςΠαρά τη σημαντική πρόοδο που έχει ήδη επιτευχθεί, οι κεφαλαιαγορές στην ΕΕ παραμένουν κατακερματισμένες λόγω των διαφορών που υπάρχουν μεταξύ κρατών μελών τόσο σε επίπεδο ρυθμιστικών πλαισίων όσο και στα φορολογικά καθεστώτα τους. Με τη δημιουργία προοπτικών για μια μεγάλη και ενιαία κεφαλαιαγορά, η εισαγωγή του ευρώ παρέχει ένα ακόμη κίνητρο για τη βελτίωση της διαφάνειας και την εξάλειψη των εναπομεινάντων εμποδίων στις αγορές αυτές. Η ανάπτυξη βαθύτερων και πιο αποτελεσματικών αγορών κεφαλαίων επιχειρηματικού κινδύνου θα διευκολύνει την ανάπτυξη μικρομεσαίων επιχειρήσεων, χάρη στην καλύτερη πρόσβασή τους στις κεφαλαιαγορές για την άντληση κεφαλαίων και στην ανάπτυξη των κεφαλαίων επιχειρηματικών συμμετοχών, και θα συμβάλει στην προώθηση της έρευνας και ανάπτυξης και της καινοτομίας οδηγώντας σε σημαντική αύξηση της οικονομίας και σε ποσοτική και ποιοτική άνοδο της απασχόλησης. Κατά συνέπεια, τα κράτη μέλη καλούνται:i) να καταβάλουν προσπάθειες για να περιορίσουν τις αποκλίσεις μεταξύ των εθνικών ρυθμιστικών πλαισίων και φορολογικών καθεστώτων, ενώ παράλληλα θα τηρούνται οι εθνικές απαιτήσεις για την προληπτική εποπτεία και το φορολογικό τομέα·ii) να εξασφαλίσουν ότι οι συμπληρωματικές απαιτήσεις που επιβάλλει το κράτος μέλος υποδοχής εφαρμόζονται μόνο στις χρηματοπιστωτικές υπηρεσίες προς εμπόρους λιανικής πώλησης και όχι σε εκείνες που παρέχονται σε επαγγελματίες· αυτό συνεπάγεται ότι η ακολουθούμενη πολιτική θα κάνει διάκριση μεταξύ καταναλωτών λιανικής πώλησης και φορέων που ενεργούν υπό την επαγγελματική τους ιδιότητα·iii) να εξασφαλίσουν όπ οι κανόνες για το "γενικό συμφέρον", οι οποίοι έχουν ως σκοπό να εξασφαλίσουν την προστασία των καταναλωτών και την προώθηση των διασυνοριακών δραστηριοτήτων, εφαρμόζονται με διαφανή και αναλογικό τρόπο, όπως προβλέπεται στην ανακοίνωση της Επιτροπής "Χρηματοπιστωτικές υπηρεσίες: η οικοδόμηση ενός πλαισίου δράσης"·iv) να ενθαρρυνθεί η ανάληψη κινδύνου και η καινοτομία στην Ευρώπη. Αυτό σημαίνει ότι θα πρέπει να εφαρμοσθεί τάχιστα το πρόγραμμα δράσης για τα κεφάλαια επιχειρηματικού κινδύνου, διευκολύνοντας την πρόσβαση των ΜΜΕ στα κεφάλαια αυτά και τη χορήγηση χρηματοδοτήσεων σε όλες τις επιχειρήσεις για τις δραστηριότητές τους που σχετίζονται με την έρευνα και ανάπτυξη.3.3. Καλύτερη λειτουργία των αγορών εργασίαςΗ λειτουργία των αγορών εργασίας στην ΕΕ μπορεί να βελτιωθεί σημαντικά, πράγμα που θα συμβάλει τα μέγιστα στη μείωση της αυξημένης ανεργίας. Ωστόσο, το πρόβλημα διαφέρει σε μεγάλο βαθμό μεταξύ κρατών μελών, μεταξύ περιοχών στο εσωτερικό των κρατών μελών και μεταξύ κατηγοριών εργαζομένων. Οι διαφορές αυτές οδηγούν επίσης σε ορισμένα συμπεράσματα: α) οι αποκλίσεις μεταξύ κρατών μελών καταδεικνύουν ότι οι χώρες που σημείωσαν σοβαρή πρόοδο στις διαρθρωτικές μεταρρυθμίσεις με παράλληλη τήρηση υγιούς μακροοικονομικής πολιτικής, κατόρθωσαν να βελτιώσουν τα αποτελέσματά τους στο μέτωπο της απασχόλησης· β) σε πολλές χώρες, οι διαφορές στην περιφερειακή ανεργία υπογραμμίζουν την ανάγκη να λαμβάνονται υπόψη στις συλλογικές διαπραγματεύσεις οι αποκλίσεις παραγωγικότητας ανάλογα με τα προσόντα, τις ικανότητες και τη γεωγραφική περιοχή, καθώς και την ανάγκη για ενίσχυση της κινητικότητας του εργατικού δυναμικού και γ) η ιδιαίτερα υψηλή ένταση της ανεργίας σε ορισμένες κατηγορίες εργαζομένων (περιορισμένη εξειδίκευση, γυναίκες, νέοι) αντικατοπτρίζει κυρίως τη συμπεριφορά της προσφοράς εργασίας και τύπους πρόσληψης, περιλαμβανομένης της εκ των πραγμάτων διάκρισης, αλλά και το υψηλό κόστος απασχόλησης ορισμένων κατηγοριών εργαζομένων (ιδίως των ανειδίκευτων εργατών), και την ανεπάρκεια των ικανοτήτων.&gt;PIC FILE= "L_1999217EL.004901.EPS"&gt;Για την αντιμετώπιση αυτών των προβλημάτων, η ολοκληρωμένη στρατηγική σε τέσσερα σημεία που καθορίζεται στις κατευθυντήριες γραμμές για την απασχόληση πρέπει να εφαρμοστεί πλήρως και με τρόπο αποφασιστικό και διαφανή. Τα κράτη μέλη πρέπει να δώσουν ιδιαίτερη προσοχή στα ακόλουθα στοιχεία:i) οι εφαρμοζόμενες πολιτικές πρέπει να επενεργούν τόσο στη ζήτηση όσο και στην προσφορά εργασίας, ακολουθώντας την προληπτική προσέγγιση που προβλέπεται στις κατευθυντήριες γραμμές για την απασχόληση και μειώνοντας τις επαγγελματικές ανισότητες μεταξύ φύλων, πρέπει ιδίως να προβλέπουν την αύξηση της ικανότητας προς απασχόληση του ατόμου ιδιαίτερα μέσω πρόσβασης στην εκπαίδευση της αγοράς εργασίας την κατάρτιση και τη διά βίου μάθηση, φορολογικές ελαφρύνσεις υπέρ των χαμηλόμισθων και την αξιολόγηση της διάρκειας και των κριτηρίων επιλεξιμότητας στα καθεστώτα κοινωνικών παροχών· σε συνδυασμό με δραστικές πολιτικές για την επανένταξη των ανέργων σύμφωνα με τα συμπεράσματα του Ευρωπαϊκού Συμβουλίου της Βιέννης, τα εθνικά προγράμματα δράσης για την απασχόληση πρέπει να καθορίζουν, όπου απαιτείται, συγκεκριμένους στόχους και χρονοδιαγράμματα σε εθνικό επίπεδο·ii) το φορολογικό σύστημα και το καθεστώς κοινωνικής προνοίας πρέπει να αναθεωρηθούν και να προσαρμοστούν, όπου απαιτείται, στε να εξασφαλιστεί ότι στηρίζουν ενεργά τη διαθεσιμότητα για απασχόληση και τη δημιουργία θέσεων απασχόλησης, η δυνατότητα μεταφοράς των συνταξιοδοτικών δικαιωμάτων πρέπει να βελτιωθεί, στο μέτρο του δυνατού, προκειμένου να συντηρείται η κινητικότητα του εργατικού δνναμικού διαμέσου των τομέων και των περιοχών στην ΕΕ· πρέπει να επιτευχθεί μια κατάλληλη ισορροπία μεταξύ οικονομικής αποτελεσματικότητας και κοινωνικής ένταξης και να αποφευχθεί η μετάταξη των ανέργων σε άλλους δαπανηρούς μηχανισμούς παθητικής στήριξης καιiii) οι κοινωνικοί εταίροι πρέπει να ενθαρρυνθούν να εκσυγχρονίσουν την οργάνωση της εργασίας και να αναπτύξουν ιδίως ευέλικτους μηχανισμούς διαχείρισης του χρόνου εργασίας σε ετήσια βάση· κάθε συνολική μείωση του χρόνου εργασίας θα πρέπει να εμποδίζει την αύξηση του κόστους ανά εργατική μονάδα και να λαμβάνει υπόψη τις μελλοντικές ανάγκες για αύξηση της προσφοράς εργασίας. Θα πρέπει να εξακολουθήσουν οι προσπάθειες για αύξηση της συμμετοχής των γυναικών στον επαγγελματικό βίο και για την ενθάρρυνση του συνδυασμού της επαγγελματικής σταδιοδρομίας με την οικογένεια.II. ΠΡΟΣΑΝΑΤΟΛΙΣΜΟΙ ΤΩΝ ΟΙΚΟΝΟΜΙΚΩΝ ΠΟΛΙΤΙΚΩΝ ΑΝΑ ΧΩΡΑ1. ΒέλγιοΤο 1999, ο ρυθμός οικονομικής ανάπτυξης στο Βέλγιο θα επιβραδυνθεί στα επίπεδα πλησίον της δυνητικής τάσης, πλην όμως ο ρυθμός αυτός θα είναι αρκετός για την περαιτέρω σταδιακή μείωση της ανεργίας.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- οποιοσδήποτε κίνδυνος απόκλισης από το δημοσιονομικό στόχο του 1999 για το πρωτογενές πλεόνασμα του 6 % του ΑΕΠ πρέπει να εξουδετερωθεί με τη λήψη κατάλληλων διορθωτικών μέτρων, έτσι ώστε να καταστεί δυνατή η επίτευξη του στόχου του 1,3 % του ΑΕΠ για το συνολικό έλλειμμα,- οι πραγματικές πρωτογενείς δαπάνες του τρέχοντας έτους αλλά και των επόμενων ετών πρέπει να ελεγχθούν αυστηρά ώστε ο ετήσιος ρυθμός αύξησής τους να παραμείνει σύμφωνος με μόνο στόχο πρωτογενούς πλεονάσματος 6 % του ΑΕΠ. Το πρόγραμμα σταθερότητας προβλέπει ετήσια αύξηση 1,5 % σε πραγματικές πρωτογενείς δαπάνες,- κατά τα προσεχή έτη, το πρωτογενές πλεόνασμα πρέπει να διατηρηθεί στο 6 % του ΑΕΠ και να μειωθεί το συνολικό δημόσιο έλλειμμα σύμφωνα με το βελγικό πρόγραμμα σταθερότητας, έτσι ώστε να εξασφαλιστεί η συνεχής και ταχεία μείωση του δείκτη του χρέους της γενικής κυβέρνησης και- εντός του βελγικού θεσμικού πλαισίου θα πρέπει να επιδιωχθεί η ανανέωση από το 2000 της συμφωνίας "συνεργασίας" που υπέγραψαν το 1996 η ομοσπονδιακή κυβέρνηση, οι περιφέρειες και οι κοινότητες, με στόχο την εξασφάλιση του συντονισμού της δημοσιονομικής πολιτικής κατά την περίοδο που καλύπτεται από το πρόγραμμα σταθερότητας.Αγορές προϊόντων και κεφαλαίωνΟι βελγικές αρχές έλαβαν σημαντικά μέτρα για την απελευθέρωση των αγορών προϊόντων και κεφαλαίων και για την προώθηση του ανταγωνισμού. Ωστόσο, απαιτούνται περαιτέρω προσπάθειες σε συγκεκριμένους τομείς:- παρά τη σταθερή πρόοδο από τον Νοέμβριο 1997, χρειάζεται περαιτέρω βελτίωση των ποσοστών ενσωμάτωσης των οδηγιών για την ενιαία αγορά στη βελγική νομοθεσία, ιδιαίτερα σε τομείς όπως οι τηλεπικοινωνίες και οι μεταφορές και- η απελευθέρωση των βιομηχανιών δικτύου (τηλεπικοινωνίες, ταχυδρομεία, ενέργεια, μεταφορές) κινείται γενικά με ρυθμούς σύμφωνους με τις απαιτήσεις της κοινοτικής νομοθεσίας. Η περαιτέρω απελευθέρωση των αγορών αυτών θα οδηγήσει σε χαμηλότερες τιμές για τις επιχειρήσεις και τους καταναλωτές.Αγορές εργασίαςΣτο Βέλγιο, η αγορά εργασίας χαρακτηρίζεται από μια επίμονη υψηλή μακροχρόνια ανεργία και σχετικά χαμηλούς ρυθμούς απασχόλησης. Οι πολιτικές της αγοράς εργασίας εξακολουθούν να δίδουν υπερβολική έμφαση στα μέτρα διατήρησης του εισοδήματος. Το εθνικό σχέδιο δράσης του 1998 για την απασχόληση ενίσχυσε τον προσανατολισμό προς μια περισσότερο δραστήρια πολιτική. Κατά συνέπεια, οι μεταρρυθμιστικές προσπάθειες πρέπει να επικεντρωθούν, ιδιαίτερα στους ακόλουθους τομείς:- μολονότι εφαρμόζονται μέτρα για την απασχόληση των ανέργων, με ιδιαίτερη βαρύτητα στα άτομα με χαμηλή ειδίκευση και στους νέους, απαιτούνται περισσότερες προσπάθειες, ιδίως όσον αφορά τους ενήλικες ανέργους,- για να δημιουργηθούν κίνητρα συμμετοχής στα ενεργά μέτρα και για την αποδοχή των προσφερόμενων νέων θέσεων εργασίας, τα μέτρα ενεργού πολιτικής πρέπει να συνδυαστούν με επανεξέταση της διάρκειας των επιδομάτων και αυστηρότερο έλεγχο της διαθεσιμότητας των ανέργων,- η νομοθεσία για την προστασία της απασχόλησης στο Βέλγιο θεωρείται σχετικά αυστηρή για τους εργαζόμενους σε υπαλληλικές θέσεις. Το πρόβλημα αυτό χρειάζεται μεγαλύτερη προσοχή, δεδομένου ότι μια περισσότερο ελαστική νομοθεσία θα μπορούσε να βελτιώσει την αποτελεσματικότητα της αγοράς εργασίας στο Βέλγιο και- δεδομένων των σημαντικών διαφορών απασχόλησης σε περιφερειακό επίπεδο, θα πρέπει να διευκολυνθεί η χρήση εναρκτήριων ρητρών, με σκοπό τη διαπραγμάτευση μισθών και ημερομισθίων με καλύτερη προσαρμογή στις συνθήκες της τοπικής αγοράς εργασίας ή στην οικονομική κατάσταση των επιχειρήσεων.2. ΔανίαΓια το 1999, είναι πιθανό να επιβραδυνθεί ο ρυθμός οικονομικής ανάπτυξης στη Δανία και να κυμανθεί σε επίπεδα χαμηλότερα της δυνητικής τάσης, δεδομένου ότι η οικονομική δραστηριότητα πλησιάζει τα όρια των δυνατοτήτων της και λαμβανομένων υπόψη των αντικυκλικών δημοσιονομικών μέτρων που λήφθηκαν σε επίπεδο κεντρικής διοίκησης. Η ανεργία είναι πιθανό να σταθεροποιηθεί στα ήδη χαμηλά σημερινά της επίπεδα.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- η εφαρμογή της δημοσιονομικής πολιτικής πρέπει να επιδιώξει τη διατήρηση ενός σημαντικού δημοσιονομικού πλεονάσματος για το 1999 - πλησίον του προβλεπόμενου πλεονάσματος του 2,5 % του ΑΕΠ - με την αυστηρή προσήλωση στην υλοποίηση των στόχων για τις δαπάνες, ιδιαίτερα στο επίπεδο της τοπικής αυτοδιοίκησης και- μεσοπρόθεσμα, διατηρείται ο περαιτέρω περιορισμός των στρεβλώσεων στο φορολογικό σύστημα, που περιλαμβάνεται και αναμένονται τα αποτελέσματά του.Αγορές προϊόντων και κεφαλαίωνΟι αρχές της Δανίας πραγματοποίησαν σημαντική πρόοδο στις διαρθρωτικές μεταρρυθμίσεις σε έναν ορισμένο αριθμό αγορών. Ωστόσο, χρειάζονται περαιτέρω προσπάθειες σε συγκεκριμένους τομείς:- προβλήματα ανταγωνισμού (υψηλές τιμές, υψηλός βαθμός συγκέντρωσης, σημαντικά περιθώρια κέρδους και χαμηλός βαθμός εξωτερικής διείσδυσης) είναι εμφανή σε ορισμένους τομείς, γεγονός που απαιτεί την ενίσχυση και την αυστηρότερη εφαρμογή της υφιστάμενης νομοθεσίας,- ο δημόσιος τομέας στη Δανία είναι σχετικά μεγάλος, και για το λόγο αυτό κρίνονται ιδιαίτερα ενδεδειγμένες οι προσπάθειες των αρχών να αυξήσουν την αποτελεσματικότητά του με το άνοιγμα στον ανταγωνισμό των διαδικασιών υποβολής προσφορών για την προμήθεια των δημόσιων υπηρεσιών,- σημαντική πρόοδος έχει επιτευχθεί στην απορύθμιση των βιομηχανιών δικτύου. Οι πρόσφατα συμφωνηθείσες μεταρρυθμίσεις στον τομέα του ηλεκτρικού ρεύματος για την περαιτέρω απελευθέρωση πρέπει να εφαρμοστούν χωρίς καθυστέρηση και- η απελευθέρωση των ωραρίων των καταστημάτων με την οποία αυξήθηκε ήδη η απασχόληση, πρέπει να αναθεωρηθεί περαιτέρω.Αγορά εργασίαςΗ Δανία έχει υψηλό ποσοστό απασχόλησης και χαμηλή ανεργία. Η χώρα αυτή ανήκει σε μία ομάδα κρατών μελών στα οποία η εφαρμογή ουσιαστικών διαρθρωτικών μεταρρυθμίσεων, ιδιαίτερα στις αγορές εργασίας, έχει παράγει σαφή θετικά αποτελέσματα. Εντούτοις, οι μεταρρυθμίσεις πρέπει να εστιαστούν, ιδιαίτερα, στους ακόλουθους τομείς:- δεδομένου του σχετικά μεγάλου τμήματος του ενεργού πληθυσμού που λαμβάνει επιδόματα και της ανάγκης αύξησης της προσφοράς εργασίας, χρειάζεται οι πρόσφατες μεταρρυθμίσεις, συμπεριλαμβανομένης εκείνης του καθεστώτος πρόωρης συνταξιοδότησης, να εφαρμοστούν πλήρως και να επιβλέπονται στενά, ώστε να είναι δυνατή η αξιολόγηση της επάρκειας των κινήτρων αποδοχής ή διατήρησης της εργασίας,- η πλέον πρόσφατη φορολογική μεταρρύθμιση με σκοπό, μεταξύ άλλων, τη μείωση της φορολογικής επιβάρυνσης για τα χαμηλότερα εισοδήματα, και η αύξηση των κινήτρων, πρέπει να αξιολογηθούν ώστε εάν υπάρχει ανάγκη να ενισχυθούν, δεδομένου ότι το μη μισθολογικό κόστος της εργασίας εξακολουθεί να παραμένει σε υψηλά επίπεδα και- τα διάφορα συστήματα αδειών χρειάζεται να επανεξεταστούν δεδομένης της ανάγκης αύξησης της προσφοράς εργασίας.3. ΓερμανίαΗ επιβράδυνση της γερμανικής οικονομίας το 1999 φαίνεται να είναι εντονότερη σε σχέση με τα περισσότερα άλλα κράτη μέλη, εξαιτίας του γεγονότος ότι η οικονομία της χώρας αυτής επηρεάζεται περισσότερο από τη σχετική εξασθένιση του διεθνούς εμπορίου και από ορισμένους άλλους καθαρά εγχώριους παράγοντες, όπως οι βασικές διαδικασίες για τη διαρθρωτική προσαρμογή στα νέα Lånder, ιδίως στον τομέα των κατασκευών. Η κατάσταση αυτή απειλεί να διακόψει τη μείωση της ανεργίας.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- η εφαρμογή της δημοσιονομικής πολιτικής το 1999 πρέπει να δώσει προτεραιότητα στην τήρηση του στόχου του 2 % του ΑΕΠ για το δημόσιο έλλειμμα. Ο στόχος αυτός είναι δυνατό να επιτευχθεί μέσω αυστηρότερου ελέγχου των δαπανών,- εάν η τόνωση της οικονομίας το 2000 είναι μεγαλύτερη από ό,τι προβλέπει το πρόγραμμα σταθερότητας της Γερμανίας, πρέπει να χρησιμοποιηθεί για την πραγματοποίηση ταχύτερης προόδου όσον αφορά το μεσοπρόθεσμο στόχο για το έλλειμμα που ορίζεται στο πρόγραμμα και- η κατευθυντήρια αρχή της προγραμματισμένης φορολογικής μεταρρύθμισης, δηλαδή μείωση των φορολογικών συντελεστών και ταυτόχρονη διεύρυνση της φορολογικής βάσης, θεωρείται ως ενδεδειγμένη. Για να μεγιστοποιηθεί η θετική της επίπτωση, η μεταρρύθμιση πρέπει να οδηγήσει σε ουσιαστική απλοποίηση του φορολογικού κώδικα.Αγορές προϊόντων και κεφαλαίωνΥπάρχουν ενδείξεις βελτίωσης της λειτουργίας των αγορών προϊόντων στη Γερμανία. Ωστόσο, χρειάζονται περαιτέρω προσπάθειες σε συγκεκριμένους τομείς:- από τον Νοέμβριο 1997, η Γερμανία πραγματοποίησε σημαντική πρόοδο προς την κατεύθυνση της ολοκλήρωσης των νομοθετικών εργασιών που απαιτούνται για την υλοποίηση της ενιαίας αγοράς. Στον τομέα των δημοσίων συμβάσεων, ωστόσο, υπάρχουν περιθώρια για περαιτέρω βελτίωση,- κατά το παρελθόν, το επίπεδο των κρατικών ενισχύσεων είχε αυξηθεί λόγω της ενοποίησης, πλην όμως από τότε παρατηρήθηκε μείωση. Η διαδικασία αυτή πρέπει να συνεχιστεί, ιδιαίτερα στις τομεακές ενισχύσεις,- σημαντική πρόοδος σημειώθηκε στην απελευθέρωση των βιομηχανιών δικτύου, που οδήγησε σε χαμηλότερες τιμές. Παρόμοιες προσπάθειες πρέπει να καταβληθούν και σε άλλους τομείς παροχής υπηρεσιών, συμπεριλαμβανομένων των ωραρίων λειτουργίας στη λιανική διανομή μετά την επανεξέταση της κατάστασης κατά το 1996 και- οι διαδικασίες εγγραφής των επιχειρήσεων για τη δημιουργία ΜΜΕ απλοποιήθηκαν και επιταχύνθηκαν. Φαίνεται ωστόσο να υπάρχει δυνατότητα περαιτέρω επιτάχυνσης των διαδικασιών.Αγορές εργασίαςΗ γερμανική αγορά εργασίας χαρακτηρίστηκε από χαμηλό ποσοστό δημιουργίας θέσεων απασχόλησης κατά τά τελευταία πέντε χρόνια. Το ποσοστό ανεργίας στην ανατολική Γερμανία είναι διπλάσιο σε σχέση με τη δυτική. Οι δραστήριες πολιτικές στην αγορά εργασίας εστιάζονται κατά παράδοση στην προώθηση της επαγγελματικής κατάρτισης και του επαγγελματικού προσανατολισμού, στα συστήματα δημιουργίας θέσεων απασχόλησης, στα μέτρα διαρθρωτικών προσαρμογών και στα μέτρα επαναπροσαρμογής, ενώ ενισχύεται περαιτέρω ο ρόλος της δημόσιας υπηρεσίας απασχόλησης. Το εθνικό σχέδιο δράσης του 1998 για την απασχόληση εστιάζεται στην απασχολησιμότητα με την περαιτέρω ανάπτυξη του επιτυχούς συστήματος διπλής εκμάθησης, καθώς και με δράσεις για τα μειονεκτούντα νέα άτομα. Κατά συνέπεια, οι μεταρρυθμίσεις πρέπει να επικεντρωθούν, ειδικότερα, στους ακόλουθους τομείς:- η έμφαση στη λήψη δραστικών μέτρων στην αγορά εργασίας πρέπει να συνοδευτεί από επανεξέταση των καθεστώτων χορήγησης επιδομάτων και παροχής βοήθειας, ώστε να εξασφαλιστεί η ύπαρξη επαρκών κινήτρων για όλες τις κατηγορίες ανέργων όσον αφορά τη συμμετοχή τους στην επαγγελματική κατάρτιση και στην αποδοχή των προσφορών εργασίας,- η απόφαση της κυβέρνησης να μειώσει το μη μισθολογικό κόστος της εργασίας με χρηματοδότηση από την αύξηση των ενεργειακών φόρων και τους φόρους εισοδήματος για τους χαμηλόμισθους εργαζόμενους, κρίνεται ως θεμιτή. Τέτοιου είδους ενέργειες πρέπει να συνεχιστούν ώστε να μειωθεί περαιτέρω το κόστος εργασίας στο χαμηλότερο άκρο της κλίμακας των μισθών, φροντίζοντας παράλληλα να μην τεθεί σε κίνδυνο η δημοσιονομική εξυγίανση και να αξιολογηθεί η νομοθεσία που ισχύει για την απασχόληση στις ΜΜΕ από την άποψη των επιπτώσεων στη δημιουργία θέσεων εργασίας.4. ΕλλάδαΗ ελληνική οικονομία εμφάνισε τα τελευταία χρόνια έντονους ρυθμούς ανάπτυξης και η τυχόν επιβράδυνση κατά το 1999 θα είναι μάλλον περιορισμένη. Η ανεργία αναμένεται να μειωθεί σταδιακά.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- είναι αναγκαία η επίτευξη του στόχου του 1,9 % του ΑΕΠ για το δημόσιο έλλειμμα, όπως προβλέπεται στον προϋπολογισμό του 1999. Η προτεινόμενη αναδιάρθρωση των δημοσίων δαπανών προς όφελος των επενδύσεων πρέπει να τεθεί σε εφαρμογή στην πράξη,- ο προϋπολογισμός του 2000 πρέπει να επιδιώκει την περαιτέρω μείωση του ελλείμματος, μέσω της μείωσης του δείκτη πρωτογενών τρεχουσών δαπανών ως προς το ΑΕΠ, ώστε να υπάρξει συγκράτηση των πληθωριστικών προσδοκιών. Για την επίτευξη του στόχου αυτού πρέπει να τεθούν και να τηρηθούν σαφείς και δεσμευτικοί κανόνες που θα εξασφαλίζουν τον έλεγχο των δαπανών,- παράλληλα, οι ελληνικές αρχές πρέπει, σύμφωνα με τη φορολογική νομοθεσία που θεσπίστηκε κατά το πρόσφατο παρελθόν, να συνεχίσουν περαιτέρω τις προσπάθειές τους για την αύξηση της αποτελεσματικότητας του φορολογικού συστήματος με την καταπολέμηση της φοροαποφυγής και φοροδιαφυγής· ο δημόσιος τομέας χρειάζεται να αναμορφωθεί περαιτέρω εις βάθος· ειδικότερα, πρέπει να υλοποιηθούν η αναδιάρθρωση και ιδιωτικοποίηση των δημόσιων επιχειρήσεων, όπως είχε προγραμματιστεί·Τα έσοδα από την ιδιωτικοποίηση πρέπει να χρησιμοποιηθούν για την ταχεία μείωση του γενικού δείκτη του δημόσιου χρέους.Αγορές προϊόντων και κεφαλαίωνΗ Ελλάδα, τα τελευταία χρόνια, κατέβαλε σημαντικές προσπάθειες για την απελευθέρωση της οικονομίας της. Παρόλα αυτά, απαιτείται περαιτέρω πρόοδος σε συγκεκριμένους τομείς:- οι ελληνικές αρχές πρέπει να βελτιώσουν το ποσοστό ενσωμάτωσης της νομοθεσίας για την ενιαία αγορά, που είναι χαμηλότερο από το μέσο όρο, ιδιαίτερα όσον αφορά τις δημόσιες συμβάσεις,- για τη βελτίωση της παραγωγικότητας, η πολιτική αναδιοργάνωσης της διαχείρισης των κρατικών επιχειρήσεων πρέπει να συνοδεύεται από εντονότερες προσπάθειες ιδιωτικοποίησης,- μολονότι είναι ενθαρρυντική η δημιουργία νέων επιχειρήσεων, η περαιτέρω μείωση των διοικητικών εμποδίων για την εγγραφή νέων επιχειρήσεων θα τονώσει την ανάπτυξη τον επιχειρηματικού πνεύματος. Το ιδεώδες θα ήταν, δεδομένων των δυσκολιών που αντιμετωπίζουν οι ελληνικές ΜΜΕ για την εξεύρεση χρηματοδότησης, οι ανωτέρω προσπάθειες να συνοδεύονται από μια στρατηγική ανάπτυξης αγορών επιχειρηματικού κεφαλαίου· το σχέδιο για τη διεύρυνση του χρηματιστηρίου, ώστε οι μικρές δυναμικές εταιρείες να μπορέσουν να αρχίσουν συναλλαγές εντός του 1999 αποτελεί σημαντικό πρώτο βήμα της στρατηγικής για να διευκολυνθεί η εξεύρεση κεφαλαίων από τις ΜΜΕ και- μολονότι τα πρόσφατα μέτρα για την τόνωση των δαπανών Ε& Α των επιχειρήσεων από τα σημερινά χαμηλά επίπεδά τους είναι ενθαρρυντικά, πρέπει να προβλεφθούν και άλλα τέτοιου είδους μέτρα.Αγορές εργασίαςΗ ελληνική αγορά εργασίας χαρακτηρίζεται από χαμηλό ποσοστό απασχόλησης, η ανεργία βρίσκεται σε στασιμότητα και υπάρχει υψηλή μακροχρόνια ανεργία. Το προηγούμενο έτος τέθηκαν σε εφαρμογή μέτρα για την αναμόρφωση της αγοράς εργασίας με σκοπό να καταστεί αυτή περισσότερο ευέλικτη. Η νομοθεσία εισάγει νέα είδη συμβάσεων εργασίας, ελαστικά ωράρια εργασίας και ιδιωτικά γραφεία ευρέσεως εργασίας. Το εθνικό σχέδιο δράσης του 1998 για την απασχόληση και η έκθεση εφαρμογής υπογραμμίζουν την ανάγκη να υιοθετηθεί μια ευρύτερη στρατηγική απασχόλησης για την αντιμετώπιση των προβλημάτων αυτών. Ιδιαίτερες προσπάθειες καταβλήθηκαν για την επίλυση ουσιαστικών προβλημάτων που επηρεάζουν τους νέους και τις γυναίκες· και οι δύο αυτές κατηγορίες εμφανίζουν υψηλά ποσοστά ανεργίας. Κατά συνέπεια, οι προσπάθειες μεταρρύθμισης πρέπει να επικεντρωθούν στους ακόλουθους άξονες:- ενίσχυση της προληπτικής προσέγγισης των πολιτικών για την αγορά εργασίας. Πρέπει να εξακολουθήσουν και να ενισχυθούν οι προσπάθειες αναμόρφωσης των συστημάτων κατάρτισης και εκπαίδευσης ώστε να λαμβάνονται καλύτερα υπόψη οι ανάγκες του παραγωγικού συστήματος και- ενθάρρυνση χρήσης νέων τύπων συμβάσεων μερικής απασχόλησης και περισσότερο ελαστικών ωραρίων.5. ΙσπανίαΓια την ισπανική οικονομία αναμένονται το 1999 ρυθμοί ανάπτυξης υψηλότεροι από τη δυνητική τάση, παρά την κάποια σχετική επιβράδυνση σε σχέση με τα προηγούμενα χρόνια, καθώς και περαιτέρω σημαντική μείωση στα ακόμα υψηλά επίπεδα ανεργίας.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- κατά το 1999, η δημοσιονομική πολιτική πρέπει να εξασφαλίσει την επίτευξη του στόχου του 1,6 % του ΑΕΠ για το δημόσιο έλλειμμα μέσω περαιτέρω συμπίεσης, εφόσον είναι αναγκαίο, των πρωτογενών τρεχουσών δαπανών, με τη βοήθεια των καλύτερων αποτελεσμάτων σε σχέση με τα αναμενόμενα το 1998 και τη δυνατότητα πραγματοποίησης οικονομιών λόγω μείωσης των πληρωμών τόκων,- ο προϋπολογισμός για το 2000 καλείται να επιβεβαιώσει τους στόχους και τη στρατηγική του προγράμματος σταθερότητας, δηλαδή έλλειμμα 1 % του ΑΕΠ μέσω της συγκράτησης των πρωτογενών τρεχουσών δαπανών. Αυτό θα επιτρέψει την ενίσχυση των δημοσίων επενδύσεων, δεδομένης της ανάγκης της Ισπανίας να καλύψει την υστέρησή της στον τομέα αυτό. Εάν υπάρξουν ενδείξεις υπερθέρμανσης, τότε πρέπει να ακολουθηθεί αυστηρότερη δημοσιονομική πολιτική και- ο έλεγχος των δημοσίων δαπανών πρέπει να ενισχυθεί μέσω της σχεδιαζόμενης μεταρρύθμισης του νόμου για τον προϋπολογισμό· δεδομένου του σημαντικότερου ρόλου των περιφερειακών κυβερνήσεων σε πολλές κατηγορίες δαπανών, το υφιστάμενο σύμφωνο εσωτερικής σταθερότητας μεταξύ των περιφερειών και της κεντρικής κυβέρνησης πρέπει να παρακολουθείται στενά και να τηρείται πλήρως.Αγορές προϊόντων και κεφαλαίωνΤα τελευταία χρόνια, η Ισπανία κατέβαλε σημαντικές προσπάθειες για τη βελτίωση της λειτουργίας των αγορών προϊόντων. Ωστόσο, απαιτούνται περαιτέρω προσπάθειες:- παρά την πρόοδο στη μεταφορά της νομοθεσίας για την ενιαία αγορά το 1997 και 1998, απαιτείται περαιτέρω βελτίωση, ιδιαίτερα στον τομέα των μεταφορών,- ένα μεγάλο τμήμα των κρατικών ενισχύσεων πλην του γεωργικού τομέα έχει τη μορφή ειδικών τομεακών ενισχύσεων. Οι ενισχύσεις αυτές πρέπει να μειωθούν,- στο πλαίσιο των κανονιστικών μεταρρυθμίσεων, σημειώθηκε πρόοδος στην άρση των ρυθμιστικών παρεμβάσεων στους τομείς των τηλεπικοινωνιών, της ηλεκτρικής ενέργειας, του αερίου και των αερομεταφορών. Παρόμοιες προσπάθειες πρέπει να καταβληθούν και στον τομέα της λιανικής διανομής,- τα διοικητικά εμπόδια που αντιμετωπίζουν οι ισπανικές εταιρείες είναι σημαντικά, τόσο από πλευράς αριθμού διαδικασιών όσο και καθυστερήσεων για την εγγραφή των εταιρειών. Για τη βελτίωση της κατάστασης αυτής πρέπει να ληφθούν τα απαραίτητα μέτρα,- ο νόμος για την προώθηση της βιομηχανικής καινοτομίας που εκπονεί η ισπανική κυβέρνηση με σκοπό την τόνωση της καινοτομίας στη βιομηχανία αποτελεί ιδιαίτερα θετική προσπάθεια, δεδομένου του χαμηλού ποσοστού των δαπανών για Ε& Α,- μολονότι η ιδιωτικοποίηση και η μείωση του ρυθμιστικού παρεμβατισμού είχαν σημαντικό ρόλο και μπορεί να οδηγήσουν σε μεγαλύτερη αποτελεσματικότητα των αγορών αγαθών και υπηρεσιών, πρέπει να ενισχυθεί η πολιτική του ανταγωνισμού για να εξασφαλισθεί η πρόσβαση των καταναλωτών στα ευεργετήματα αυτής της διαδικασίας.Αγορές εργασίαςΜολονότι το ποσοστό ανεργίας μειώθηκε σε 18,7 % το 1998, δηλαδή περισσότερο από δύο εκατοστιαίες μονάδες, η Ισπανία έχει να αντιμετωπίσει μια από τις δυσκολότερες καταστάσεις σε σύγκριση με τα υπόλοιπα κράτη μέλη. Εκτός από τα υψηλά ποσοστά ανεργίας των νέων, των γυναικών και της μακροχρόνιας ανεργίας, η ισπανική αγορά εργασίας χαρακτηρίζεται από χαμηλό ποσοστό απασχόλησης, χαμηλό ποσοστό συμμετοχής των γυναικών και χαμηλό ποσοστό εργασίας μερικού χρόνου. Το εθνικό σχέδιο δράσης του 1998 για την απασχόληση αποτελεί μια σημαντική προσπάθεια δραστηριοποίησης και πρόληψης. Παράλληλα, ένας νέος νόμος που πρόσφατα θεσπίστηκε θα συμβάλει στην ενίσχυση της ελκυστικότητας της μερικής απασχόλησης για τους εργαζόμενους και τους εργοδότες, ενώ το νέο μοντέλο αποκεντρωμένης διοίκησης του εθνικού ιδρύματος απασχόλησης θα συμβάλει στη βελτίωση της απασχολησιμότητας. Δημιουργήθηκαν δομές διαπραγμάτευσης για την ενεργό συμμετοχή των κοινωνικών εταίρων στον καθορισμό και την εφαρμογή των πολιτικών απασχόλησης. Κατά συνέπεια, οι μεταρρυθμίσεις πρέπει να επικεντρωθούν ιδιαίτερα στα ακόλουθα σημεία:- τα υψηλά ποσοστά μακροχρόνιας ανεργίας και ανεργίας των νέων απαιτούν να μετατραπούν οι πολιτικές στην αγορά εργασίας από παθητικές σε ενεργητικές, με ιδιαίτερη έμφαση στις επενδύσεις στην κατάρτιση και εκπαίδευση ώστε να αυξηθεί το ανθρώπινο κεφάλαιο και η προσαρμοστικότητα, όπως αναφέρεται στο εθνικό σχέδιο δράσης του 1998 για την απασχόληση,- οι προσπάθειες στο πλαίσιο της πρόσφατης μεταρρύθμισης του προσωπικού φόρου εισοδήματος για τη μείωση του μη μισθολογικού κόστους, σε συνδυασμό με περαιτέρω μεταρρυθμίσεις των συνταξιοδοτικών συστημάτων ώστε να αποθαρρυνθεί η πρόωρη συνταξιοδότηση, θα αποτελέσουν συμπληρωματικά κίνητρα από την πλευρά της προσφοράς στην αγορά εργασίας, ενώ θα συμβάλουν στη βιωσιμότητα του συστήματος κοινωνικής προστασίας της Ισπανία,- οι πρόσφατες συμφωνίες με τους κοινωνικούς εταίρους για τη μείωση του κόστους των απολύσεων πρέπει να ενισχυθούν ώστε να μειωθεί η σχετική σημασία των προσωρινών συμβάσεων, προωθώντας παράλληλα την εργασία μερικού χρόνου και εισάγοντας μεγαλύτερη ευκαμψία στην αγορά εργασία,- οι έντονες περιφερειακές διαφορές όσον αφορά τα ποσοστά ανεργίας δείχνουν ότι οι κοινωνικοί εταίροι πρέπει να επανεξετάσουν τα συστήματα διαμόρφωσης των μισθών, με την προσαρμογή των μισθολογικών εξελίξεων στις διαφορές παραγωγικότητας σε γεωγραφικό, τομεακό και επιχειρηματικό επίπεδο.6. ΓαλλίαΗ οικονομική ανάπτυξη στη Γαλλία θα επιβραδυνθεί το 1999 προσεγγίζοντας το επίπεδο της δυνητικής της τάσης. Η μείωση της ανεργίας αναμένεται να συνεχιστεί, με βραδύτερους όμως ρυθμούς.Δημοσιονομική πολιτικήΗ δημοσιονομική πολιτική πρέπει να εστιαστεί στα ακόλουθα σημεία:- στο πλαίσιο της εφαρμογής της δημοσιονομικής πολιτικής το 1999, πρέπει να τηρηθεί ο στόχος περιορισμού του δημοσιονομικού ελλείμματος σε 2,3 % του ΑΕΠ. Η γαλλική κυβέρνηση θα πρέπει να τηρήσει τους στόχους που τέθηκαν σχετικά με τις δαπάνες,- οι δημόσιες δαπάνες το 1999 και τα επόμενα χρόνια θα πρέπει να ελέγχονται αυστηρά και να διορθώνεται αμέσως οποιαδήποτε παρέκκλιση. Ειδικότερα, απαιτείται στενή παρακολούθηση των δαπανών κοινωνικής ασφάλισης. Η κυβέρνηση πρέπει να ανακοινώσει σύντομα μέτρα που θα εξασφαλίζουν την τήρηση σε μόνιμη βάση των ανωτάτων ορίων των δαπανών που έχουν καθοριστεί στο πρόγραμμα σταθερότητας και- η αναμενόμενη ενίσχυση της οικονομικής δραστηριότητας από το 2000 θα πρέπει να αξιοποιηθεί έτσι ώστε να επιτευχθεί πρόοδος για την επίτευξη του μεσοπρόθεσμου στόχου όσον αφορά το έλλειμμα που προβλέπεται στο ευνοϊκό σενάριο του προγράμματος σταθερότητας της Γαλλίας.Αγορές προϊόντων και κεφαλαίωνΟι γαλλικές αρχές κατέβαλαν προσπάθειες για την κατάργηση ρυθμιστικών παρεμβάσεων και την προώθηση του ανταγωνισμού στις αγορές προϊόντων και κεφαλαίων. Ωστόσο, απαιτούνται περαιτέρω προσπάθειες σε συγκεκριμένους τομείς:- παρά τη σταθερή πρόοδο που έχει σημειωθεί από τον Νοέμβριο του 1997, η Γαλλία θα πρέπει να εντείνει τις προσπάθειές της για τη βελτίωση της εφαρμογής των οδηγιών για την ενιαία αγορά, ιδιαίτερα στον τομέα των τηλεπικοινωνιών,- θα πρέπει να μειωθεί το υψηλό ποσοστό των μη γεωργικών κρατικών ενισχύσεων που εχορηγούντο τα τελευταία χρόνια για τη διάσωση και την αναδιάρθρωση πολλών επιχειρήσεων που αντιμετωπίζουν εξαιρετικές δυσχέρειες. Όπως είχαν συστήσει οι ίδιες οι γαλλικές αρχές στην έκθεσή τους για τις οικονομικές μεταρρυθμίσεις της Γαλλίας, θα πρέπει να δοθεί μεγαλύτερη σημασία σε μέτρα γενικού χαρακτήρα με στόχο τη βελτίωση των δυνατοτήτων προσαρμογής και καινοτομίας των επιχειρήσεων,- παρά το γεγονός ότι η ελευθέρωση των βιομηχανιών δικτύου (τηλεπικοινωνίες, ταχυδρομεία, ηλεκτρισμός, αέριο, μεταφορές) προχωρεί εν γένει με το ρυθμό που απαιτείται στην κοινοτική νομοθεσία, θα μπορούσαν να εντατικοποιηθούν οι προσπάθειες, ιδίως στον τομέα της ενέργειας και- απαιτείται στενή παρακολούθηση των μέτρων που έχουν ήδη ληφθεί για την απλοποίηση των διατυπώσεων και την προώθηση της καινοτομίας και θα πρέπει να συνεχιστούν οι προσπάθειες που καταβάλλονται στους τομείς αυτούς.Αγορές εργασίαςΤο ποσοστό απασχόλησης είναι σχετικά χαμηλό, ιδίως για τους εργαζόμενους ηλικίας άνω των 55 ετών. Το ποσοστό ανεργίας, συμπεριλαμβανομένης της ανεργίας των νέων, είναι υψηλότερο από το μέσο ποσοστό στην ΕΕ. Οι πρόσφατες μεταρρυθμίσεις έχουν βελτιώσει την ένταση εργασίας της ανάπτυξης χάρη σε έναν αποτελεσματικό συνδυασμό δραστήριων και προληπτικών μέτρων. Στο εθνικό πρόγραμμα δράσης για την απασχόληση του 1998 δόθηκε ιδιαίτερη έμφαση στην πρόληψη της ανεργίας των νέων καθώς και στην επανένταξη των ανέργων μακράς διάρκειας. Υπάρχουν σημαντικά προγράμματα για τη δημιουργία θέσεων απασχόλησης, ιδιαίτερα όσον αφορά νέες υπηρεσίες κοινοτικού χαρακτήρα. Επίσης, συζητούνται νέες πρωτοβουλίες όσον αφορά προγράμματα διαρκούς κατάρτισης. Κατά συνέπεια, οι μεταρρυθμίσεις θα πρέπει να εστιαστούν κυρίως στους ακόλουθους τομείς:- η μεγαλύτερη έμφαση στις ενεργές πολιτικές για την αγορά εργασίας του εθνικού προγράμματος δράσης για την απασχόληση του 1998, θα πρέπει να συνοδεύεται από μία αναθεώρηση των συστημάτων όσον αφορά τα επιδόματα ανεργίας (υποχρεώσεις διαθεσιμότητας προς εργασία) καθώς και της νομοθεσίας για την προστασία της απασχόλησης. Η αναθεώρηση αυτή θα πρέπει να αποσκοπεί τόσο στην απάλειψη των εμποδίων όσον αφορά την αποδοχή θέσεων απασχόλησης, ή την ενθάρρυνση της συμμετοχής τους σε ενέργειες που αναλαμβάνονται για την αγορά εργασίας, όσο και στην ενίσχυση των κινήτρων για τη δημιουργία θέσεων απασχόλησης,- εφόσον δημιουργηθούν επαρκή δημοσιονομικά περιθώρια, θα πρέπει να συνεχιστεί η πρόσφατη πολιτική φορολογικών ελαφρύνσεων για τους χαμηλόμισθους και προώθησης της απασχόλησης σε ορισμένους τομείς παροχής υπηρεσιών και- μια σημαντική μεταρρύθμιση της γαλλικής αγοράς εργασίας είναι η προοδευτική θέσπιση της εβδομάδας 35 ωρών εργασίας. Η πρακτική εφαρμογή του μέτρου αυτού έχει μόλις αρχίσει. Ιδιαίτερη προσοχή θα πρέπει να δοθεί στην αποφυγή αύξησης του κόστους της εργασίας και στη θέσπιση μεγαλύτερης ευελιξίας όσον αφορά την οργάνωση και το χρόνο εργασίας (υπολογισμός του χρόνου εργασίας σε ετήσια βάση).7. ΙρλανδίαΤο 1999 αναμένεται να συνεχιστεί η ταχύτατη ανάπτυξη της ιρλανδικής οικονομίας, αλλά όχι με τόσο έντονο ρυθμό όπως κατά τα δύο τελευταία έτη. Η ανεργία προβλέπεται να μειωθεί περαιτέρω με ταχύ ρυθμό.Δημοσιονομική πολιτικήΗ δημοσιονομική πολιτική πρέπει να εστιαστεί στα ακόλουθα σημεία:- δεδομένου ότι ο προϋπολογισμός εμφανίζει ήδη σημαντικό πλεόνασμα, ο βασικός στόχος της δημοσιονομικής πολιτικής είναι η εξασφάλιση σταθερότητας. Αν οι πληθωριστικές τάσεις σε επίπεδο μισθών επιβεβαιωθούν, θα πρέπει να γίνει άμεση κατάλληλη χρήση της δημοσιονομικής πολιτικής για τη συγκράτηση της οικονομικής δραστηριότητας και- ο ρυθμός αύξησης της δημόσιας κατανάλωσης που έχει εκτιμηθεί σε 5 % το 1998, πρέπει να περιοριστεί προοδευτικά έτσι ώστε να επανέλθει σε ποσοστό 2 % το 2001, όπως προβλεπόταν στο πρόγραμμα σταθερότητας.Αγορές προϊόντων και κεφαλαίωνΟι μεταρρυθμίσεις των αγορών προϊόντων και κεφαλαίων αποτελούν στοιχεία αποφασιστικής σημασίας για την οικονομική στρατηγική της κυβέρνησης. Εντούτοις, απαιτούνται περαιτέρω προσπάθειες σε συγκεκριμένους τομείς:- η Ιρλανδία θα πρέπει να προχωρήσει με ταχύτερο ρυθμό στη μείωση της καθυστέρησης που εμφανίζει στη μεταφορά της νομοθεσίας για την ενιαία αγορά, ιδίως στον τομέα των μεταφορών,- θα πρέπει να δοθούν οι απαραίτητες εξουσίες στην αρμόδια για τον ανταγωνισμό αρχή για την άμεση εφαρμογή των άρθρων 85 (συμπράξεις) και 86 (κατάχρηση δεσπόζουσας θέσης) της συνθήκης ΕΚ,- η ελευθέρωση και η μεταρρύθμιση του κανονιστικού πλαισίου των ιρλανδικών βιομηχανιών δικτύου ακολουθούν εν γένει το ρυθμό που προβλέπεται από την κοινοτική νομοθεσία. Ωστόσο, οι τομείς των τηλεπικοινωνιών, της παροχής ηλεκτρισμού και αερίου, και των εγχώριων και διεθνών μεταφορών, κυριαρχούνται από επιχειρήσεις κρατικής ιδιοκτησίας. Η Telecom Eireann θα ιδιωτικοποιηθεί εν μέρει κατά το τρέχον έτος. Θα πρέπει να αναληφθούν παρόμοιες πρωτοβουλίες για την προώθηση του ανταγωνισμού στους τομείς αυτούς και- οι χρηματοδοτήσεις με κεφάλαια επιχειρηματικού κινδύνου στην Ιρλανδία είναι περιορισμένες. Αυτό αποτελεί εμπόδιο για τις ιρλανδικές ΜΜΕ, ιδίως στην αρχική φάση. Ωστόσο, από το 1995 έχει σημειωθεί πρόοδος στην αγορά κεφαλαίων επιχειρηματικού κινδύνου και οι προσπάθειες προς την κατεύθυνση αυτή θα πρέπει να συνεχιστούν. Επίσης, οι δαπάνες για Ε& Α είναι χαμηλές. Συνεπώς, θα πρέπει να συνεχιστεί η λήψη μέτρων για την ενθάρρυνση της ανάπτυξης των κεφαλαίων επιχειρηματικού κινδύνου και της εθνικής Ε& Α και η κυβέρνηση θα πρέπει να συνεχίσει να συμμετέχει και μπορεί να αναλάβει πιο ενεργή συμμετοχή για τη βελτίωση των επιδόσεων της Ιρλανδίας σε επίπεδο Ε& Α.Αγορές εργασίαςΗ Ιρλανδία έχει πραγματοποιήσει σημαντική πρόοδο όσον αφορά τόσο την αύξηση του ποσοστού απασχόλησης όσο και τη μείωση του ποσοστού ανεργίας, το οποίο εντός τεσσάρων ετών μειώθηκε τουλάχιστον κατά το ήμισυ. Το εθνικό πρόγραμμα δράσης για την απασχόληση του 1998, δίνει ιδιαίτερη έμφαση στη βελτίωση της ικανότητας προς απασχόληση του εργατικού δυναμικού και στηρίζεται σε μεγάλο βαθμό στην εφαρμογή δραστήριων πολιτικών. Για την αντιμετώπιση του προβλήματος της ανεργίας μακράς διάρκειας, προβλέπονται ειδικά προληπτικά μέτρα για τους νέους ανέργους και για τους εργαζόμενους πιο προχωρημένης ηλικίας, ενώ έχει αναληφθεί η σαφής δέσμευση το επίπεδο της συμμετοχής των ανέργων μακράς διάρκειας σε προγράμματα κατάρτισης να αυξηθεί από 11 % σε 20 %. Τα μέτρα αυτά, αλλά κυρίως η έντονη οικονομική ανάπτυξη της χώρας κατά τα τελευταία έτη, συνέβαλαν έτσι ώστε το ποσοστό ανεργίας της Ιρλανδίας να βρίσκεται αρκετά χαμηλότερα από το μέσο όρο της ΕΕ κατά τα τέλη του 1998, ενώ το ποσοστό απασχόλησης της χώρας προσεγγίζει πλέον το μέσο όρο της ΕΕ. Η ανεργία μακράς διάρκειας μειώθηκε ταχύτερα από ό,τι η ανεργία συνολικά, και εξακολουθεί την πτωτική της πορεία. Ωστόσο, απαιτούνται περαιτέρω προσπάθειες για την επανένταξη των ανέργων μακράς διάρκειας και εκείνων που διαθέτουν ανεπαρκή επαγγελματικά προσόντα. Κατά συνέπεια, οι μεταρρυθμίσεις πρέπει να εστιαστούν στους ακόλουθους κυρίως τομείς:- στο εθνικό πρόγραμμα δράσης για την απασχόληση του 1999 θα πρέπει να δοθεί μεγαλύτερη έμφαση σε μια ισορροπημένη προσέγγιση που αφορά τόσο προληπτικά όσο και δραστικά μέτρα. Ιδιαίτερα σημαντική είναι η θέσπιση περαιτέρω μέτρων για την αύξηση του ποσοστού συμμετοχής των ανέργων μακράς διάρκειας και των προσώπων με ανεπαρκή επαγγελματικά προσόντα σε προγράμματα εκπαίδευσης και κατάρτιση,- όπως επισημαίνεται στο τέταρτο εθνικό οικονομικό πρόγραμμα -Partnership 200-, η προσήλωση στο κοινωνικό σύμφωνο διαδραματίζει σημαντικό ρόλο για τη διατήρηση της συγκράτησης των μισθών, έτσι ώστε να μην ανακοπεί η αύξηση της απασχόλησης και- ενώ αποδίδεται ιδιαίτερη σημασία στον καθορισμό ενός ελάχιστου μισθού για την αντιμετώπιση θεμάτων όπως ο κοινωνικός αποκλεισμός και η πενία, θα πρέπει να καταβληθούν προσπάθειες για την αποφυγή ενδεχόμενων αρνητικών επιπτώσεων από τον καθορισμό του ελάχιστου μισθού σε ένα πολύ υψηλό επίπεδο.8. ΙταλίαΗ οικονομική ανάπτυξη στην Ιταλία εξακολουθεί να είναι άτονη, με έλλειψη δυναμισμού σε επίπεδο ζήτησης, τόσο εσωτερικής όσο και εξωτερικής, ενώ δεν διαπιστώθηκε ακόμη αισθητή μείωση της ανεργίας.Δημοσιονομική πολιτικήΗ δημοσιονομική πολιτική πρέπει να εστιαστεί στα ακόλουθα σημεία:- δεδομένου ότι η αύξηση του ΑΕΠ αναμένεται το 1999 να είναι αισθητά χαμηλότερη από τις προβλέψεις του προϋπολογισμού, η εφαρμογή της δημοσιονομικής πολιτικής για το 1999, θα πρέπει να στοχεύει στον περιορισμό οποιασδήποτε παρέκκλισης από το στόχο για τον περιορισμό του συνολικού ελλείμματος σε 2 % του ΑΕΠ, το οποίο ούτως ή άλλως θα παραμείνει κάτω από το 2,4 %. Στην περίπτωση αυτή, η επίτευξη του στόχου του 1 % του ΑΕΠ το 2001 μπορεί να απαιτήσει πρόσθετα διορθωτικά μέτρα σε ευρύτερη κλίμακα από την προβλεπόμενη,- στόχος του προϋπολογισμού για το 2000 πρέπει να είναι η επαναφορά του πρωτογενούς πλεονάσματος σε 5,5 % του ΑΕΠ, όπως προβλέπεται στο πρόγραμμα σταθερότητας της Ιταλίας. Αυτό είναι απαραίτητο προκειμένου να εξασφαλιστεί η σταθερή και ταχεία μείωση της αναλογίας του χρέους της γενικής κυβέρνησης. O ρυθμός του προγράμματος ιδιωτικοποίησης πρέπει να διατηρηθεί και τα έσοδα από τις ιδιωτικοποιήσεις πρέπει να χρησιμοποιηθούν για την περαιτέρω μείωση του δημοσίου χρέου,- οι τρέχουσες πρωτογενείς δημόσιες δαπάνες, τόσο κατά το τρέχον έτος όσο και κατά τα επόμενα, πρέπει να ελέγχονται αυστηρά, προκειμένου να τηρηθούν οι στόχοι του προγράμματος και να εξασφαλιστούν οι προϋποθέσεις για την απαιτούμενη ανάκαμψη των δημοσίων επενδύσεων και- η θέσπιση ενός στόχου για τη σταθεροποίηση των δαπανών για συντάξεις, ως ποσοστού του ΑΕ θεωρείται ιδιαίτερα χρήσιμη. Δεδομένου ότι η παρούσα και η μελλοντική εξέλιξη των συνταξιοδοτικών δαπανών προκαλεί κάποιες ανησυχίες, η ιταλική κυβέρνηση θα ήταν σκόπιμο να επανεξετάσει τη μεταρρύθμιση του συνταξιοδοτικού συστήματος.Αγορές προϊόντων και κεφαλαίωνΚατά τα τελευταία έτη, η Ιταλία σημείωσε σταθερή πρόοδο στον τομέα των μακροοικονομικών προσαρμογών και των διαρθρωτικών μεταρρυθμίσεων με στόχο την προώθηση του ανταγωνισμού και τη βελτίωση της αποτελεσματικότητας. Ωστόσο, απαιτούνται πρόσθετες προσπάθειες σε συγκεκριμένους τομείς:- η Ιταλία αύξησε πρόσφατα το ρυθμό της μεταφοράς της νομοθεσίας για την ενιαία αγορά. Δεδομένου ότι ο προηγούμενος ρυθμός της μεταφοράς είναι σχετικά αργός, θα πρέπει να ληφθούν μέτρα για τη διόρθωση της κατάστασης αυτής είναι απαραίτητη, ιδίως σε τομείς όπως οι μεταφορές και οι δημόσιες συμβάσεις,- απαιτούνται προσπάθειες για τη μείωση του συνολικού επιπέδου των μη γεωργικών κρατικών ενισχύσεων και για τη βελτίωση της διάρθρωσής τους,- σε γενικές γραμμές, η ελευθέρωση των βιομηχανιών δικτύου προχωρεί σύμφωνα με τις απαιτήσεις της κοινοτικής νομοθεσίας. Ωστόσο, θα πρέπει να εντατικοποιηθούν οι προσπάθειες για την ελευθέρωση των μεταφορών, ιδίως των οδικών και των σιδηροδρομικών και- οι πρόσφατες μεταρρυθμίσεις οδηγούν σε σημαντική μείωση του χρόνου που απαιτείται για την καταχώρηση μιας εταιρείας. Ωστόσο, θα πρέπει να υπάρξει στενή παρακολούθηση των μέτρων και ενίσχυσή τους, ούτως ώστε να υπάρξει ριζική περικοπή των πολυάριθμων και χρονοβόρων διαδικασιών που είναι αναγκαίες για την ίδρυση νέων επιχειρήσεων.Αγορές εργασίαςΗ ιταλική αγορά εργασίας χαρακτηρίζεται από χαμηλά ποσοστά απασχόλησης και υψηλά ποσοστά ανεργίας, που παρουσιάζουν ιδιαίτερη έξαρση όσον αφορά τους νέους και τους ανέργους μακράς διάρκειας, ενώ υπάρχουν σοβαρές ανισορροπίες μεταξύ Βορρά και Νότου. Η πρόσφατη θέσπιση ειδικών μέτρων για την αντιμετώπιση των αναγκών των ανέργων που έχασαν πρόσφατα την εργασία τους, δείχνει ότι καταβάλλονται προσπάθειες για την αποφυγή φαινομένων μετεξέλιξης σε ανεργία μακράς διάρκειας. Επιπλέον, η θέσπιση αυστηρότερων κριτηρίων για τη χορήγηση επιδομάτων ανεργίας και η λήψη ειδικών μέτρων για τη βελτίωση της ικανότητας απασχόλησης του εργατικού δυναμικού, αναμένεται να συμβάλουν στη βελτίωση της παρούσας κατάστασης. Συνεπώς, οι μεταρρυθμίσεις θα πρέπει να εστιαστούν στους ακόλουθους κυρίως τομείς:- απαιτείται εντατικοποίηση των προσπαθειών για τη βελτίωση των ενεργών μέτρων υπέρ της απασχόλησης σε συνδυασμό με τα πρόσφατα μέτρα όσον αφορά την παροχή υποστήριξης κατά την αναζήτηση απασχόλησης, την κατάρτιση και τα συστήματα μαθητείας,- η προσπάθεια για τη μετάθεση της φορολογικής επιβάρυνσης από την εργασία σε άλλες φορολογικές βάσεις, που έχει αναληφθεί από τη φορολογική μεταρρύθμιση της Ιταλίας του 1997 (ιδιαίτερα με την εισαγωγή του φόρου IRAP) και που επιβεβαιώθηκε πρόσφατα με τον αποκαλούμενο φόρο του άνθρακα που εφαρμόζεται στον προϋπολογισμό του 1999, θα πρέπει να συνεχιστεί να επιδιώκεται ενεργά στα πλαίσια της διαδικασίας της φορολογικής παγιοποίησης,- οι προσπάθειες αυτές πρέπει να συνδυαστούν με μεταρρυθμίσεις των συστημάτων παροχών έτσι ώστε να μειωθεί ο αριθμός των απασχολουμένων που μεταφέρονται σε συνταξιοδοτικά και άλλα καθεστώτα,- χωρίς να θίγονται οι στόχοι όσον αφορά τον προϋπολογισμό, η έγκαιρη θέσπιση μέτρων και ο καθορισμός ενός ενδεδειγμένου ύψους για τα επιδόματα ανεργίας θα επιτρέψουν την αύξηση της προσφοράς και της κινητικότητας της εργασίας,- η αναθώρηση της νομοθεσίας για την προστασία της απασχόλησης αναμένεται επίσης να έχει θετικά αποτελέσματα και- θεωρείται σκόπιμο να ενθαρρυνθούν οι τριμερείς τοπικές συμφωνίες στο νότιο τμήμα της χώρας με τις οποίες θεσπίζεται ένα ευέλικτο σύστημα μισθών με βάση τη χαμηλότερη παραγωγικότητα της εργασίας.9. ΛουξεμβούργοΗ οικονομική δραστηριότητα στο Λουξεμβούργο αναμένεται να σημειώσει έντονη ανάπτυξη το 1999, αν και με λιγότερο ταχύ ρυθμό σε σχέση με το 1998. Η ανεργία προβλέπεται να διατηρηθεί στα παρόντα εξαιρετικά χαμηλά επίπεδα.Δημοσιονομική πολτικήΗ δημοσιονομική πολιτική θα πρέπει να εστιαστεί στα ακόλουθα σημεία:- οι δημόσιες δαπάνες θα πρέπει να ελέγχονται αυστηρά, έτσι ώστε το υψηλό πλεόνασμα να μην στηρίζεται αποκλειστικά στην ταχεία αύξηση των φορολογικών εσόδων που συνδέονται με την έντονη οικονομική ανάπτυξη και- οι διαρθρωτικές μεταρρυθμίσεις, ιδίως όσον αφορά το σύστημα κοινωνικής ασφάλισης, θα πρέπει να συνεχιστούν έτσι ώστε να συμβάλουν στη διατήρηση των υγιών δημοσίων οικονομικών και να αρχίσει η προετοιμασία για την αντιμετώπιση του προβλήματος της γήρανσης του πληθυσμού.Αγορές προϊόντων και κεφαλαίωνΔιαρθρωτικές μεταρρυθμίσεις πραγματοποιούνται σε διάφορους τομείς της οικονομίας του Λουξεμβούργου. Ωστόσο, απαιτούνται πρόσθετες προσπάθειες στους ακόλουθους κυρίως τομείς:- παρά τις πρόσφατες προσπάθειες για την κάλυψη των καθυστερήσεων, η εφαρμογή της νομοθεσίας για την ενιαία αγορά στο Λουξεμβούργο προχωρεί με σχετικά αργό ρυθμό. Ο ρυθμός αυτός θα πρέπει να επιταχυνθεί, ιδίως στους τομείς των τηλεπικοινωνιών και των μεταφορών,- στο Λουξεμβούργο, οι περιφερειακές ενισχύσεις αντιπροσωπεύουν ένα πολύ μεγάλο ποσοστό των μη γεωργικών κρατικών ενισχύσεων, για μια χώρα με υψηλό επίπεδο ευημερίας. Συνεπώς, θεωρείται σκόπιμο να εξεταστεί η αναγκαιότητα και η αποτελεσματικότητα των ενισχύσεων αντών και- οι τιμές στο Λουξεμβούργο κινούνται σε σχετικά μέτρια επίπεδα, εκτός από τον κατασκευαστικό τομέα. Η χώρα διατηρεί ένα ευρύτατο σύστημα ελέγχου των τιμών που δεν απαντάται σε καμία άλλη χώρα της Ευρωπαϊκής Ένωσης. Σκοπός του συστήματος αυτού είναι να συμβάλει στη μείωση των πιέσεων στα επίπεδα των μισθών, οι οποίοι υπόκεινται σε τιμαριθμική αναπροσαρμογή. Προκειμένου να ανακουφιστεί η διοικητική επιβάρυνση των εταιρειών, θα πρέπει να εξεταστεί το ενδεχόμενο κατάργησης του συστήματος ελέγχου των τιμών και να δοθεί έμφαση σε μια πιο ενεργό πολιτική ανταγωνισμού.Αγορές εργασίαςΟι συνολικές επιδόσεις της αγοράς εργασίας του Λουξεμβούργου θεωρούνται μεταξύ των καλύτερων στην Ευρώπη. Το χαμηλό ποσοστό της ανεργίας συμβαδίζει με υψηλά ποσοστά αύξησης της απασχόλησης. Η αύξηση αυτή οφείλεται σε μεγάλο βαθμό στους διακινούμενους εργαζόμενους παραμεθόριων περιοχών, οι οποίοι αντιπροσωπεύουν το ένα τρίτο σχεδόν των εργαζομένων. Ωστόσο, η αγορά εργασίας του Λουξεμβούργου έχει μετριότερες επιδόσεις όσον αφορά την απασχόληση των γυναικών και των εργαζομένων μεγαλύτερης ηλικίας. Συνεπώς, οι μεταρρυθμίσεις θα πρέπει να εστιαστούν στον ακόλουθο τομέα:- εθνικό πρόγραμμα δράσης για την απασχόληση του 1998 προβλέπει μέτρα για την αντιμετώπιση της κατάστασης αυτής μέσω, μεταξύ άλλων, της εκπαίδευσης εντός των επιχειρήσεων και της δημιουργίας νέων παιδικών σταθμών. Τα μέτρα αυτά θα μπορούσαν επίσης να συμβάλουν στη μείωση του κινδύνου υπερθέρμανσης της οικονομίας σε περίπτωση ταχείας αύξησης των μισθών σε μια περίοδο έντονης οικονομικής ανάπτυξης της χώρας.10. Κάτω ΧώρεςΜετά τους έντονους ρυθμούς ανάπτυξης που παρατηρήθηκαν επί αρκετά χρόνια, η ολλανδική οικονομία αναμένεται να επιβραδυνθεί το 1999 προσεγγίζοντας το επίπεδο της δυνητικής της τάσης. Ωστόσο, το ήδη χαμηλό ποσοστό ανεργίας αναμένεται να μειωθεί περαιτέρω.Δημοσιονομική πολιτικήΗ δημοσιονομική πολιτική θα πρέπει να εστιαστεί στα ακόλουθα σημεία:- απαιτούνται προσπάθειες έτσι ώστε μία τυχόν επιδείνωση της δημοσιονομικής θέσης το 1999 να είναι περιορισμένης έκτασης και να μην έχει ως αποτέλεσμα το έλλειμμα της γενικής κυβέρνησης να υπερβεί το στόχο του 1,3 % του ΑΕΠ, αξιοποιώντας τα αποτελέσματα του 1998 που ήταν καλύτερα από τα αναμενόμενα. Ειδικότερα, θα πρέπει να επανεξεταστούν ορισμένες αυξήσεις που είχαν προβλεφθεί στον προϋπολογισμό του 1999 και- η πολύ περιορισμένη μείωση του ελλείμματος σε 1,1 % του ΑΕΠ το 2002 που προβλέπεται στο πλαίσιο του μετριοπαθούς σεναρίου του ολλανδικού προγράμματος σταθερότητας, θα πρέπει σε κάθε περίπτωση να θεωρηθεί ως ένας ελάχιστος εφικτός στόχος και η ολλανδική κυβέρνηση καλείται να καταβάλει προσπάθειες για την επίτευξη καλύτερων αποτελεσμάτων στο δημοσιονομικό τομέα.Αγορές προϊόντων και κεφαλαίωνΟι Κάτω Χώρες αποτελούν παράδειγμα χώρας όπου οι σημαντικές μεταρρυθμίσεις στην αγορά προϊόντων έχουν ήδη αποφέρει καρπούς. Ωστόσο, εξακολουθούν να υπάρχουν αδυναμίες σε ορισμένους τομείς, και ιδίως τομείς που δεν αποτελούν αντικείμενο διεθνών συναλλαγών, όπως ο κλάδος των κατασκευών, καθώς και ορισμένων υπηρεσιών, όπου ο ανταγωνισμός είναι σχετικά μειωμένος. Στο πλαίσιο αυτό, απαιτούνται πρόσθετες προσπάθειες στους ακόλουθους κυρίως τομείς:- παρόλο που στις Κάτω Χώρες η μεταφορά της νομοθεσίας για την ενιαία αγορά θεωρείται εν γένει ικανοποιητική, εντοπίζονται ορισμένες καθυστερήσεις σε ένα μικρό αριθμό τομέων, και ιδίως στις μεταφορές. Η επιτάχυνση του ρυθμού μεταφοράς της νομοθεσίας θεωρείται απαραίτητη για την προώθηση του ανταγωνισμού,- το 1998 πραγματοποιήθηκαν σημαντικές μεταρρυθμίσεις στην πολιτική ανταγωνισμού η αποτελεσματικότητα των οποίων θα πρέπει τώρα να εκτιμηθεί. Οι μεταρρυθμίσεις αυτές περιλαμβάνουν μεταξύ άλλων το καινοτόμο σχέδιο των Κάτω Χωρών με τίτλο "Ανταγωνισμός, κατάργηση ρυθμιστικών παρεμβάσεων και ποιότητα της νομοθεσίας" (MDW operatie), που θεσπίστηκε το 1994. Πρωταρχικός στόχος του σχεδίου - "ΜDW operatie" - είναι η εντατικοποίηση του ανταγωνισμού και η άρση των εμποδίων που οφείλονται σε ρυθμιστικές παρεμβάσεις. Τα εμπόδια αυτά εξακολουθούν να αποτελούν τροχοπέδη για τη δημιουργία επιχειρήσεων, παρά τα σημαντικά μέτρα που έχουν ήδη ληφθεί (για τη μείωση τόσο των διοικητικών δαπανών όσο και των διατυπώσεων που είναι απαραίτητες για την εκκίνηση μιας επιχείρησης). Η εφαρμογή των μέτρων αυτών θα πρέπει να ελέγχεται αυστηρά,- η ελευθέρωση του τομέα των δημοσίων μέσων μεταφοράς δεν έχει σημειώσει επαρκή πρόοδο και θα πρέπει να επιταχυνθεί ο ρυθμός των μεταρρυθμίσεων και- όσον αφορά το λιανικό εμπόριο, οι ώρες λειτουργίας των καταστημάτων έχουν παραταθεί, αλλά διάφορες χωροταξικές ρυθμίσεις εξακολουθούν να αποτελούν περιοριστικό παράγοντα και θα πρέπει να αναθεωρηθούν.Αγορές εργασίαςΧάρη στις ευρύτατες διαρθρωτικές μεταρρυθμίσεις και τη σταθερή οικονομική ανάπτυξη, οι επιδόσεις της ολλανδικής αγοράς εργασίας είναι από τις καλύτερες στην ΕΕ, τόσο όσον αφορά την αύξηση της απασχόλησης όσο και τη μείωση της ανεργίας. Ωστόσο, η ανεργία μακράς διάρκειας εξακολουθεί να καταλαμβάνει ένα υψηλό μερίδιο της συνολικής ανεργίας. Τα εξατομικευμένα προγράμματα επανένταξης μπορεί να αποτελέσουν αποτελεσματικό μέσο για την πρόληψη της ανεργίας των νέων και της ανεργίας μακράς διάρκειας. Οι επιδόσεις των Κάτω Χωρών όσον αφορά την ανεργία των νέων είναι αρκετά καλές και εν μέρει οφείλονται στα χαμηλότερα επίπεδα των ελάχιστων μισθών για τους νεαρούς εργαζόμενους. Πρέπει να αναγνωριστούν οι συνεχείς προσπάθειες της κυβέρνησης για τη μείωση της φορολογίας των χαμηλόμισθων και τη μείωση του μεριδίου του ενεργού πληθυσμού που εξαρτάται από συστήματα κοινωνικής πρόνοιας, παρά το γεγονός ότι εξακολουθεί να υπάρχει ένας μεγάλος αριθμός ατόμων που εισπράττει επιδόματα ανικανότητας προς εργασία. Επιπλέον, οι κοινωνικοί εταίροι μεριμνούν ιδιαίτερα για τα συμφέροντα των ανέργων που βρίσκονται εκτός της αγοράς εργασίας. Η ιδιωτικοποίηση του συστήματος επιδομάτων ασθενείας συνέβαλε στη μείωση των απουσιών λόγω ασθενείας από την εργασία. Κατά συνέπεια, οι μεταρρυθμίσεις θα πρέπει να εστιαστούν στους ακόλουθους κυρίως τομείς:- η φορολογική επιβάρυνση στους μέσους μισθούς εξακολουθεί να είναι μια από τις υψηλότερες στην ΕΕ. Συνεπώς, πρέπει να συνεχιστούν οι προσπάθειες για τη μείωση της συνολικής φορολογικής επιβάρυνσης της εργασίας ειδικότερα στο κατώτερο άκρο της αγοράς εργασίας και- απαιτούνται σημαντικότερες προσπάθειες έτσι ώστε τα συστήματα παροχών και κοινωνικής αρωγής να παρέχουν επαρκή κίνητρα για την αποδοχή των προσφερόμενων θέσεων εργασίας και την αύξηση της πραγματικής προσφοράς εργασίας, και ιδίως για τους εργαζόμενους μεγαλύτερης ηλικίας.11. ΑυστρίαΣτην Αυστρία είναι πιθανό να παρατηρηθεί επιβράδυνση της οικονομικής ανάπτυξης το 1999 στα επίπεδα περίπου της δυνητικής τάσης, επιτρέποντας στο ήδη χαμηλό ποσοστό ανεργίας να παραμείνει γενικά σταθερό.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- ο αυστηρός έλεγχος των κρατικών δαπανών είναι αναγκαίος ώστε η πρόσφατη προσαρμογή της φορολογίας των νοικοκυριών να μην οδηγήσει στη δημιουργία πιέσεων στον προϋπολογισμό και για να καταστεί δυνατή η τήρηση του στόχου του 2 % του ΑΕΠ όσον αφορά το δημόσιο έλλειμμα για το 1999,- για την περίοδο μετά το 1999, η αυστριακή κυβέρνηση πρέπει να αυξήσει τις προσπάθειές της για να υπερβεί, όπως στο παρελθόν, τους δημοσιονομικούς στόχους που έχουν τεθεί στο πρόγραμμα σταθερότητας και να εξασφαλίσει ότι ο δείκτης του χρέους της γενικής κυβέρνησης ακολουθεί σταθερά φθίνουσα πορεία και- ενώ οι καθαρές φορολογικές απαλλαγές που προβλέπονται στην πρόσφατη μεταρρύθμιση του φορολογικού συστήματος αποτελούν θετικό στοιχείο, απαιτείται σημαντική εξοικονόμηση δαπανών για να μην τεθεί σε κίνδυνο ο στόχος της περαιτέρω μείωσης του ελλείμματος από το 2000 και μετά.Αγορές προϊόντων και κεφαλαίωνΈχουν ληφθεί αρκετά μέτρα για την τόνωση του ανταγωνισμού και την προώθηση του επιχειρηματικού πνεύματος στην Αυστρία. Ωστόσο, απαιτούνται περαιτέρω προσπάθειες σε συγκεκριμένους τομείς:- η Αυστρία πρέπει να επιταχύνει τη μεταφορά των οδηγιών για την ενιαία αγορά στο εσωτερικό δίκαιο, στους τομείς των μεταφορών και των δημοσίων συμβάσεων,- η αυστριακή νομοθεσία για τα καρτέλ (που θεσπίστηκε το 1988) δεν συμφωνεί με το κοινοτικό δίκαιο. Ωστόσο, η κυβέρνηση σκοπεύει να μεταρρυθμίσει την ισχύουσα νομοθεσία και να δημιουργήσει μια ανεξάρτητη υπηρεσία καρτέλ. Οι μεταρρυθμίσεις αυτές θα τεθούν σε εφαρμογή το συντομότερο δυνατό,- πρέπει να συνεχιστούν οι προσπάθειες για τη μεταρρύθμιση των δημοσίων υπηρεσιών και να επιταχυνθεί η διαδικασία απορύθμισης για τα αγαθά κοινής ωφέλειας,- αναγνωρίζοντας την πρόσφατη απελευθέρωση του ωραρίου εργασίας των καταστημάτων, θα πρέπει να μελετηθεί η ανάληψη περαιτέρω ενεργειών,- οι πρόσφατες αυστριακές πρωτοβουλίες για την απλοποίηση των διαδικασιών που απαιτούνται για τη δημιουργία νέων επιχειρήσεων, όπως για παράδειγμα η ανάπτυξη "one-stop shops" πρέπει να συνεχιστούν και να επεκταθούν για να περιλάβουν όλες τις διαδικασίες εγγραφής των επιχειρήσεων στα μητρώα και- χρειάζεται να ληφθούν μέτρα για την ανάπτυξη της αγοράς επιχειρηματικών κεφαλαίων,- καλείται η κυβέρνηση να επιδιώξει το στόχο της για αύξηση των δαπανών Ε& Α στο 2,5 % του ΑΕΠ έως το 2005, μεταξύ άλλων βελτιώνοντας τις φορολογικές απαλλαγές.Αγορές εργασίαςΈνα βασικό χαρακτηριστικό της σχετικά υψηλής απασχόλησης και χαμηλής ανεργίας στην Αυστρία είναι η παραδοσιακά συναινετική προσέγγιση των κοινωνικών εταίρων, που επιτρέπει την εξουδετέρωση των επιπτώσεων της οικονομικής συγκυρίας στην αγορά εργασίας και την ex post προσαρμογή των μισθολογικών συμβάσεων, εφόσον αυτές αποδειχθούν επιζήμιες για την ανάπτυξη. Ένα από τα αδύνατα σημεία είναι ο χαμηλός ρυθμός δραστηριότητας, και η αυξανόμενη ανεργία, μεταξύ των περισσότερο ηλικιωμένων εργαζόμενων. Ως εκ τούτου, οι μεταρρυθμίσεις πρέπει να επικεντρωθούν ειδικότερα στα ακόλουθα σημεία:- το εθνικό σχέδιο δράσης του 1998 για την απασχόληση αποτελεί ένα περαιτέρω θετικό βήμα προς μια περισσότερο δραστήρια προσέγγιση στην αγορά εργασίας, υποστηριζόμενο από σημαντική αύξηση των δημοσιονομικών πόρων. Το νέο εθνικό σχέδιο δράσης του 1999 πρέπει να καταστήσει σαφές με ποιον τρόπο θα επιτευχθούν οι στόχοι,- η δυσκολία συγκράτησης των περισσότερο ηλικιωμένων εργαζόμενων στην ενεργό δράση καθιστά εμφανή την ανάγκη επανεξέτασης της αναθεώρησης του συνολικού πλαισίου μέσω της βελτίωσης των δράσεων παροχής κινήτρων για εργασία, του εκσυγχρονισμού της οργάνωσης της εργασίας και της αναθεώρησης των συνθηκών πρόωρης συνταξιοδότησης,- είναι ανάγκη να δοθεί ιδιαίτερη έμφαση στους χαμηλόμισθους εργαζόμενους και σε εκείνους με χαμηλή εξειδίκευση, καθώς τα ποσοστά τους επί του συνόλου των ανέργων έχουν αρχίσει πρόσφατα να αυξάνονται, και- οι πρόσφατες μεταρρυθμίσεις για την ενθάρρυνση της εργασίας με μερική απασχόληση και την αύξηση της ελαστικότητας του ωραρίου εργασίας κατά τη διάρκεια του έτους (αναγωγή του εργάσιμου χρόνου σε ετήσια βάση) καλούνται να στηρίξουν τη μάλλον επιτυχημένη εικόνα της αγοράς εργασίας στην Αυστρία, σε σχέση με τις περισσότερες από τις άλλες χώρες της ΕΕ.12. ΠορτογαλίαΜολονότι η οικονομική ανάπτυξη στην Πορτογαλία αναμένεται να επιβραδυνθεί το 1999, θα παραμείνει πλησίον της δυνητικής τάσης και θα επιτρέψει την περαιτέρω μείωση της ανεργίας.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- η εφαρμογή της δημοσιονομικής πολιτικής το 1999 καλείται να εξασφαλίσει την πλήρη επίτευξη του στόχου του 2 % του ΑΕΠ για το δημόσιο έλλειμμα· η ευκαιρία που προσφέρεται από τις ευνοϊκές συνθήκες οικονομικής ανάπτυξης και το δημοσιονομικό αποτέλεσμα του 1998 μπορεί να χρησιμοποιηθεί για την περαιτέρω συρρίκνωση του ελλείμματος· η μείωση των πληρωμών τόκων μπορεί επίσης να χρησιμοποιηθεί για τον ίδιο σκοπό,- κατά την εκτέλεση του προϋπολογισμού πρέπει να δοθεί ιδιαίτερη προσοχή στις πρωτογενείς τρέχουσες δαπάνες, ιδιαίτερα εκείνες που αφορούν την υγεία και τις μισθολογικές δαπάνες του δημόσιου τομέα, ώστε να προκύψει μια αποτελεσματική και σταθερή δημοσιονομική εξυγίανση· εφόσον υπάρξουν ενδείξεις υπερθέρμανσης, πρέπει να ακολουθηθεί μια αυστηρή δημοσιονομική πολιτική,- οι διαρθρωτικές μεταρρυθμίσεις με άμεση επίπτωση στον προϋπολογισμό που αναφέρθηκαν στο πρόγραμμα σταθερότητας (π.χ. τυποποίηση των λογιστικών συστημάτων και πολυετής προγραμματισμός των τρεχουσών δαπανών) πρέπει να εφαρμοστούν ταχέως για να επιτευχθεί καλύτερος δημοσιονομικός έλεγχος και να βελτιωθεί η αποδοτικότητα των δαπανών και- όπου είναι δυνατό και αναγκαίο, εντονότερη συνεργασία μεταξύ ιδιωτικού και δημόσιου τομέα στα συστήματα υγειονομικής περίθαλψης, που ήδη εφαρμόζεται στην Πορτογαλία σε ορισμένες περιπτώσεις, και επανεξέταση των κανόνων επιλεξιμότητας για τη χορήγηση συντάξεων ώστε να αντιμετωπιστούν οι δημογραφικές τάσεις, χωρίς σημαντική αύξηση της φορολογικής επιβάρυνσης της εργασίας.Αγορές προϊόντων και κεφαλαίωνΗ ανάπτυξη της οικονομικής ολοκλήρωσης βοήθησε τη βελτίωση της λειτουργίας των αγορών προϊόντων στην Πορτογαλία. Ωστόσο, απαιτούνται περαιτέρω προσπάθειες σε συγκεκριμένους τομείς:- η Πορτογαλία ακολουθεί σχετικά αργούς ρυθμούς στην εφαρμογή των κανονισμών της ενιαίας αγοράς. Για το λόγο αυτό είναι αναγκαία η λήψη μέτρων, ιδιαίτερα σε τομείς όπως είναι οι δημόσιες συμβάσεις, οι τηλεπικοινωνίες και οι μεταφορές,- το επίπεδο των κρατικών ενισχύσεων εκτός του γεωργικού τομέα είναι σχετικά χαμηλό. Ωστόσο, ένα σημαντικό τμήμα των ενισχύσεων αυτών κατευθύνεται στην αναδιάρθρωση και σε ειδικά τομεακά μέτρα. Ως εκ τούτου, θα πρέπει να γίνουν προσπάθειες για τη μείωση του ποσοστού των ενισχύσεων αυτών,- η νομοθεσία για τα μονοπώλια είναι υπό αναθεώρηση ώστε να καταστεί σύμφωνη με τη νομοθεσία της ΕΕ. Η μεταρρύθμιση αυτή του δικαίου του ανταγωνισμού πρέπει να τεθεί σε εφαρμογή το συντομότερο δυνατό,- η απελευθέρωση των βιομηχανιών δικτύου, που κινείται σύμφωνα με τις απαιτήσεις της κοινοτικής νομοθεσίας, πρέπει να σημειώσει περαιτέρω πρόοδο,- στον τομέα της λιανικής διανομής έχει εντοπιστεί πρόβλημα υπερβολικής συγκέντρωσης. Η νομοθεσία περί ανταγωνισμού έχει ενισχυθεί για την αντιμετώπιση των καταχρήσεων. Ωστόσο, ο νόμος για τον περιορισμό των αδειών λειτουργίας μεγάλων καταστημάτων λιανικής πώλησης ίσως δεν αποτελεί την κατάλληλη λύση,- οι διοικητικές διατυπώσεις για τη δημιουργία νέων επιχειρήσεων είναι πολύπλοκες και χρονοβόρες. Η πορτογαλική κυβέρνηση θα πρέπει να αναπτύξει τα κέντρα του εθνικού δικτύου για τις διαδικασίες σύστασης επιχειρήσεων καθώς και τα πολυδύναμα κέντρα διοικητικών υπηρεσιών ("Loja do cidadao"), τα οποία θα ενισχύσουν τη στρατηγική απλοποίησης και επίσπευσης των διαδικασιών και- απαιτούνται προσπάθειες για την ανάπτυξη της αγοράς επιχειρηματικού κεφαλαίου και τη βελτίωση των καινοτόμων δραστηριοτήτων.Αγορές εργασίαςΜολονότι το συνολικό ποσοστό ανεργίας είναι πολύ χαμηλότερο από το μέσο όρο της ΕΕ, η μακροχρόνια ανεργία και η ανεργία μεταξύ των εργαζομένων με χαμηλή ειδίκευση βρίσκεται σε σχετικά υψηλά επίπεδα. Δεδομένης της κατάστασης αυτής και της υπό εξέλιξη αναδιάρθρωσης της πορτογαλικής οικονομίας, το εθνικό σχέδιο δράσης του 1998 για την απασχόληση προβλέπει την ενίσχυση των συστημάτων εκπαίδευσης και κατάρτισης, καθώς και τον καλύτερο συντονισμό μεταξύ των δύο συστημάτων. Κατά συνέπεια, οι μεταρρυθμίσεις πρέπει να επικεντρωθούν ειδικότερα στους ακόλουθους τομείς:- τα μέτρα για τη βελτίωση της εκπαίδευσης και της κατάρτισης πρέπει να συνοδεύονται από ένα κατάλληλο σύστημα παροχών ώστε να υπάρξουν αποτελεσματικά κίνητρα συμμετοχής στα μέτρα αυτά και αποδοχή των προσφερόμενων θέσεων εργασίας και- τα τελευταία χρόνια, έχουν τεθεί σε ισχύ ορισμένες νομοθετικές πράξεις για τη βελτίωση της λειτουργίας της αγοράς εργασίας, συμπεριλαμβανομένης της χαλάρωσης των κανόνων απόλυσης και πρόσληψης και της εισαγωγής περισσότερο ελαστικών ωραρίων εργασίας. Η πολιτική αυτή πρέπει να σημειώσει περαιτέρω πρόοδο ώστε να ενισχυθεί η ευκαμψία της αγοράς εργασίας.13. ΦινλανδίαΜετά από πολλά χρόνια ταχείας ανάπτυξης, η φινλανδική οικονομία θα επιβραδυνθεί το 1999. Αναμένεται ωστόσο ότι η μείωση της ανεργίας θα συνεχιστεί.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- το πλεόνασμα του προϋπολογισμού πρέπει να αυξηθεί ακόμα περισσότερο, λαμβάνοντας όμως παράλληλα υπόψη και την επίπτωση του οικονομικού κύκλου, ώστε να καταστεί δυνατή η αντιμετώπιση της ταχείας γήρανσης του πληθυσμού και της επακόλουθης πίεσης στους λογαριασμούς της κοινωνικής ασφάλισης,- πρέπει να δοθεί προτεραιότητα στη μείωση του ελλείμματος της κεντρικής διοίκησης, εφόσον οι λογαριασμοί της δεν είναι ακόμα ισοσκελισμένοι και ο δείκτης χρέους της πρέπει να μειωθεί περαιτέρω,- η συνέχιση της δημοσιονομικής εξυγίανσης πρέπει να βασιστεί στη μείωση των δημόσιων δαπανών (σε ποσοστό του ΑΕΠ), η οποία θα δημιουργήσει επίσης περιθώρια για την απαραίτητη μείωση της υψηλής φορολογικής πίεσης, προκειμένου ιδίως να ενισχυθεί η δημιουργία θέσεων απασχόλησης και- το πρόγραμμα σταθερότητας καθόρισε ετήσια ανώτατα όρια για τις δαπάνες της κεντρικής διοίκησης. Παρόλο που τα ανώτατα όρια για τα έτη 2000-2002 δεν είναι δεσμευτικά, πρέπει να τηρηθούν αυστηρά στους νόμους για τους προϋπολογισμούς των ετών αυτών.Αγορές προϊόντων και κεφαλαiωνΟι διαρθρωτικές μεταρρυθμίσεις σημείωσαν σημαντική πρόοδο στη Φινλανδία. Ωστόσο, υπάρχουν ακόμα προβλήματα ανταγωνισμού σε προστατευόμενους τομείς. Πρόσθετες προσπάθειες απαιτούνται σε συγκεκριμένους τομείς:- πρόσφατα έχουν εφαρμοστεί σημαντικές μεταρρυθμίσεις για την επέκταση των εξουσιών της αρμόδιας για τον ανταγωνισμό αρχής, οι εθνικές αρχές θα πρέπει ωστόσο να έχουν την εξουσία να εφαρμόζουν τα άρθρα 85 (συμπράξεις) και 86 (κατάχρηση δεσπόζουσας θέσης) της συνθήκης ΕΚ και- λαμβανομένου υπόψη του σχετικά μεγάλου μεγέθους του φινλανδικού δημόσιου τομέα, οι τομείς στους οποίους οι δημόσιες και οι ιδιωτικές επιχειρήσεις ανταγωνίζονται για την παροχή υπηρεσιών πρέπει να αποτελούν αντικείμενο στενής παρακολούθησης. Οι προσπάθειες για τη δημιουργία ανταγωνιστικού περιβάλλοντος στους τομείς αυτούς πρέπει να συνεχιστούν.Αγορές εργασίαςΤα ποσοστά απασχόλησης και ανεργίας είναι υψηλότερα από τα μέσα επίπεδά τους στην Κοινότητα. Το ποσοστό συμμετοχής των ηλικιωμένων εργαζομένων είναι πολύ χαμηλό. Το εθνικό πρόγραμμα δράσης για την απασχόληση του 1998 περιέχει τόσο προληπτικά όσο και διορθωτικά μέτρα και αποσκοπεί στη μείωση του αριθμού των ανέργων και στην παράλληλη αύξηση του ποσοστού απασχόλησης. Η κυβέρνηση έχει επίγνωση των περιορισμένων κινήτρων που παρέχει το σύστημα υποχρεωτικών εισφορών/παροχών και έλαβε μέτρα για τη βελτίωση της σημερινής κατάστασης. Τα μέτρα αυτά επέτυχαν εν μέρει τους στόχους τους. Κατά συνέπεια, οι μεταρρυθμίσεις πρέπει να επικεντρωθούν στους ακόλουθους τομείς:- για να αυξηθεί η ένταση απασχόλησης της ανάπτυξης, τα μέτρα πρέπει να αποσκοπούν στη μείωση της συνολικής φορολογικής επιβάρυνσης της εργασίας,- τα συστήματα επιδομάτων και κοινωνικής προνοίας πρέπει να αναθεωρηθούν προκειμένου να ενισχυθεί η διαθεσιμότητα προς εργασία, να καταστεί πιο αποτελεσματική η αναζήτηση εργασίας και να δημιουργηθούν επαρκή κίνητρα για την ανάληψη των προσφερόμενων θέσεων εργασίας και- λαμβανομένης υπόψη της επίπτωσης της γήρανσης του πληθυσμού στη μελλοντική προσφορά εργασίας, τα συνταξιοδοτικά καθεστώτα πρέπει να ενισχυθούν με την αναθεώρηση των όρων πρόσβασης στην πρόωρη συνταξιοδότηση.14. ΣουηδίαΕίναι πιθανό ότι η οικονομική ανάπτυξη θα επιβραδυνθεί το 1999 στη Σουηδία, αλλά αναμένεται επίσης μια νέα προοδευτική μείωση της ανεργίας.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- η κυβέρνηση πρέπει να τηρήσει αυστηρά τις αναγγελθείσες πολιτικές της, εφόσον αναμένεται ότι αυτές θα της επιτρέψουν να επιτύχει τους δημοσιονομικούς της στόχους για αύξηση του πλεονάσματος του προϋπολογισμού,- η κυβέρνηση πρέπει να εξασφαλίσει τη διατήρηση αυστηρού ελέγχου των δαπανών, στον οποίο βασίζονται σε μεγάλο βαθμό οι δημοσιονομικές προβλέψεις της και- λαμβανομένης υπόψη της υψηλής φορολογικής πίεσης στη Σουηδία, η κυβέρνηση πρέπει να αναζητήσει τρόπους για την περαιτέρω μείωσή της χωρίς να θέσει σε κίνδυνο την επίτευξη των δημοσιονομικών της στόχων.Αγορές προϊόντων και κεφαλαίωνΗ Σουηδία έχει επιτύχει σημαντική πρόοδο στις μεταρρυθμίσεις των αγορών προϊόντων και κεφαλαίων. Ωστόσο, απαιτούνται περαιτέρω προσπάθειες σε συγκεκριμένους τομείς:- υπάρχουν προβλήματα ανταγωνισμού (υψηλές τιμές και υψηλά ποσοστά συγκέντρωσης) στη λιανική και τη χονδρική διανομή και στον κλάδο των κατασκευών. Πρέπει να ληφθούν μέτρα για τη βελτίωση της κατάστασης. Πρέπει να παραχωρηθούν στην αρμόδια για τον ανταγωνισμό αρχή της Σουηδίας εξουσίες που θα της επιτρέψουν να εφαρμόζει το άρθρο 85 (συμπράξεις) και 86 (κατάχρηση δεσπόζουσας θέσης) της συνθήκης ΕΚ,- λαμβανομένου υπόψη του σχετικά μεγάλου μεγέθους του δημόσιου τομέα στη Σουηδία, οι προσπάθειες των αρχών για τη βελτίωση της αποτελεσματικότητάς του είναι ιδιαίτερα χρήσιμες,- η Σουηδία περιλαμβάνεται στα κράτη μέλη της Ενωσης που έχουν αναλάβει τις πλέον εκτεταμένες μεταρρυθμίσεις για την ελευθέρωση του τομέα των υπηρεσιών κοινής ωφελείας. Παρά τα μέτρα για την καθιέρωση ισότιμων όρων μεταξύ των διαφόρων προμηθευτών, απαιτούνται νέες προσπάθειες για να εξασφαλιστεί ότι οι δεσπόζουσες επιχειρήσεις δεν αποτελούν απειλή για την αποτελεσματική λειτουργία των αγορών. Πρέπει να προβλεφθούν συμπληρωματικά μέτρα για την αύξηση του ανταγωνισμού και για τη διευκόλυνση της διείσδυσης νέων ανταγωνιστών στις αγορές αυτές και- οι ρυθμίσεις που εμποδίζουν το άνοιγμα παντοπωλείων περιορίζουν του ανταγωνισμό στο λιανικό εμπόριο.Αγορές εργασίαςΗ συνολική απασχόληση μειώθηκε συνεχώς στη δεκαετία του 90, ως αποτέλεσμα της κάμψης της οικονομικής δραστηριότητας, παρά την ελαφρά βελτίωση που σημείωσε το 1998 και το γεγονός ότι παραμένει μεταξύ των υψηλότερων ποσοστών απασχόλησης στην ΕΕ. Η απασχόληση των γυναικών είναι συγκεντρωμένη σε περιορισμένο αριθμό τομέων που σχετίζονται ιδίως με την υγειονομική περίθαλψη και τις κοινωνικές υπηρεσίες. Τα ποσοστά απασχόλησης των γυναικών και των εργαζομένων κατά μερική απασχόληση στη Σουηδία ήταν υψηλότερα από τους μέσους όρους της ΕΕ το 1998. Η σουηδική πολιτική για την απασχόληση δίνει ορθώς έμφαση στις επενδύσεις σε ανθρώπινο κεφάλαιο, μέσω της επαγγελματικής κατάρτισης και της ανάπτυξης επαγγελματικών προσόντων στο χώρο εργασίας. Η Σουηδία έχει δώσει έμφαση σε ενεργά μέτρα στην αγορά εργασίας, τα οποία όμως δεν αποδείχθηκαν αποτελεσματικά κατά την περίοδο υψηλής ανεργίας. Οι μεταρρυθμίσεις πρέπει επομένως να επικεντρωθούν στους ακόλουθους τομείς:- στα σχέδια της κυβέρνησης για την προώθηση της δημιουργίας θέσεων απασχόλησης σε ιδιωτικές επιχειρήσεις και τη μείωση του συνολικού αριθμού των ατόμων από τα προγράμματα υπέρ της αγοράς εργασίας, ενώ θα εστιάζονται τα προγράμματα με μεγαλύτερη ακρίβεια και θα αυξάνεται το μερίδιο των ατόμων στην εκπαίδευση της αγοράς εργασίας,- λαμβανομένων υπόψη των αντικινήτρων που απορρέουν από την πολύ υψηλή φορολογία της εργασίας, ιδίως επί των χαμηλών και των μέσων μισθών, σε συνδυασμό με τις γενναιόδωρες κοινωνικές παροχές, είναι ευπρόσδεκτη η πρόθεση της κυβέρνησης να χρησιμοποιήσει τα περιθώρια δημοσιονομικών ελιγμών για να μειώσει τη φορολογία της εργασίας, με προτεραιότητα στους εργαζομένους με χαμηλούς και μέσους μισθούς και- οι προσπάθειες από πλευράς φορολογικών και ενεργητικών μέτρων πρέπει να ενισχυθούν και να εξισορροπηθούν με νέες αναθεωρήσεις των καθεστώτων επιδομάτων και κοινωνικής προνοίας, προκειμένου να αποσαφηνιστούν τα κριτήρια επιλεξιμότητας, να επιβληθούν προοδευτικά αυξανόμενες απαιτήσεις στους ανέργους, να ενισχυθεί η εποπτεία των αρμόδιων διοικήσεων και να παρασχεθούν αποτελεσματικά κίνητρα για την ανάληψη εργασίας.15. Ηνωμένο ΒασίλειοΕίναι πιθανό ότι το 1999 ο ρυθμός οικονομικής ανάπτυξης στο Ηνωμένο Βασίλειο θα είναι βραδύτερος σε σχέση με όλα τα άλλα κράτη μέλη και σαφώς χαμηλότερος από τη βασική της τάση.Δημοσιονομική πολιτικήΗ δημοσιονομική πολιτική πρέπει να επικεντρωθεί στα ακόλουθα σημεία:- τα προγράμματα δαπανών που έχουν αναγγελθεί πρέπει να τηρηθούν αυστηρά, ώστε να μην υπάρξουν αποκλίσεις από τους δημοσιονομικούς κανόνες της κυβέρνησης οι οποίοι προβλέπουν ότι, σε μέσο όρο στη διάκεια του κύκλου, τα δανειακά κεφάλαια προορίζονται μόνο για επενδύσεις και όχι για τη χρηματοδότηση τρεχουσών δαπανών και ότι ο δείκτης του καθαρού δημόσιου χρέους θα διατηρηθεί σε χαμηλά και συντηρητικά επίπεδα. Με τον τρόπο αυτό θα καταστεί δυνατή η επίτευξη του μεσοπρόθεσμου δημοσιονομικού στόχου, δηλαδή η συνολική ισορροπία των δημόσιων οικονομικών, όπως προβλέπεται στον προϋπολογισμό για το 1999/2000 και- η κυβέρνηση πρέπει να λάβει γρήγορα διορθωτικά μέτρα σε περίπτωση επιδείνωσης του δημοσιονομικού αποτελέσματος μη οφειλόμενης στον οικονομικό κύκλο.Αγορές προϊόντων και κεφαλαίωνΑπό το 1980, το Ηνωμένο Βασίλειο έχει αναλάβει σημαντικές μεταρρυθμίσεις στις αγορές προϊόντων. Ωστόσο, υπάρχουν τομείς στους οποίους η ανταγωνιστικότητα παραμένει χαμηλή. Απαιτούνται συνεπώς περαιτέρω προσπάθειες σε συγκεκριμένους τομείς:- παρά τα ικανοποιητικά αποτελέσματα του Ηνωμένου Βασιλείου στη μεταφορά της νομοθεσίας για την ενιαία αγορά, ελάχιστη πρόοδος σημειώθηκε τελευταία στον τομέα αυτό και νέες προσπάθειες είναι αναγκαίες, ιδίως στον τομέα των μεταφορών,- στον τομέα της πολιτικής ανταγωνισμού, νέες νομοθετικές διατάξεις θα ενισχύσουν τις εξουσίες του Office of Fair Trading. Οι νέες ρυθμίσεις πρέπει να εφαρμοστούν αυστηρά και- η ανάπτυξη των μικρών επιχειρήσεων σε μεγαλύτερες και οι δαπάνες για καινοτομία και για έρευνα και ανάπτυξη (ιδίως οι δαπάνες των ΜΜΕ για Ε& Α) είναι σχετικά περιορισμένες στο Ηνωμένο Βασίλειο. Η αγορά κεφαλαίων επιχειρηματικών συμμετοχών είναι ιδιαίτερα αναπτυγμένη, αλλά μικρό μόνο μέρος των κεφαλαίων αυτών διατίθεται για τη δημιουργία νέων επιχειρήσεων. Αναμένεται ότι η κατάσταση θα βελτιωθεί μετά τη λήψη από την κυβέρνηση μέτρων για την αναπροσαρμογή των φορολογικών διαρθρώσεων προς όφελος των ΜΜΕ και την τροποποίηση της νομοθεσίας περί αφερεγγυότητας και πτώχευσης.Αγορές εργασίαςΟι μεταρρυθμίσεις που πραγματοποιήθηκαν τα τελευταία χρόνια στην αγορά εργασίας συνέβαλαν σημαντικά στη βελτίωση των αποτελεσμάτων στο μέτωπο της απασχόλησης και της ανεργίας στο Ηνωμένο Βασίλειο. Το ποσοστό απασχόλησης στη χώρα αυτή ανέρχεται στο 71 % και είναι ένα από τα υψηλότερα στην ΕΕ, ενώ το ποσοστό ανεργίας μειώθηκε από περισσότερο από 10 % το 1992 σε περίπου 6 % το 1998. Αναμένεται ότι τα προγράμματα New Deal και Welfare to Work θα επιτρέψουν τη βελτίωση της κατάστασης των νέων και των ηλικιωμένων μακροχρόνιων ανέργων και μια πρώτη ενίσχυση των επενδύσεων για την αναβάθμιση των επιπέδων επιμόρφωσης. Οι μεταρρυθμίσεις πρέπει συνεπώς να επικεντρωθούν στους ακόλουθους τομείς:- η έμφαση που δίνεται στα ενεργητικά μέτρα για την αγορά εργασίας στο εθνικό πρόγραμμα για την απασχόληση του 1998 πρέπει να συνοδεύεται από τη συνέχιση των προσπαθειών για μείωση των οριακών συντελεστών φορολόγησης των χαμηλόμισθων,- έχουν προγραμματιστεί ή τεθεί πρόσφατα σε εφαρμογή νέα μέτρα για την εξάλειψη των περιφερειακών αποκλίσεων στην ανεργία και για την αντιμετώπιση του προβλήματος του κοινωνικού αποκλεισμού. Χρήσιμα στο πλαίσιο αυτό θα είναι και τα μέτρα για την πλήρη εφαρμογή των νέων πρωτοβουλιών για την αυτοαπασχόληση σε τοπικό επίπεδο και για την προώθηση ενός πλαισίου παροχής οικονομικά προσιτών υπηρεσιών παιδικής φροντίδας. Πρέπει επίσης να εξεταστεί εάν απαιτούνται και άλλα μέτρα στο πλαίσιο αυτών των προγραμμάτων.Βρυξέλλες, 12 Ιουλίου 1999.Για το ΣυμβούλιοΟ ΠρόεδροςS. NIINISTÖ